“Kalau Dia Kahwin Dengan Athira, Saya Akan Dapat Dia Yang Bahagia” – Shuhada

Meskipun berdepan duka selepas diceraikan suaminya, pelakon Hafidz Roshdi, namun Nurul Shuhada terus bangkit mencari rezeki buat anak diri dan anak-anaknya.

Menerusi satu perkongsian, Shuhada ada memuat naik jenama perniagaannya yang diberi nama ‘Satu Tak Cukup’ sekaligus menjadi perhatian ramai.

BACA: Tegur Shuhada Pakai Pendakap Gigi, Netizen Syak Hafidz Roshdi Depresi Lepas Lafaz Cerai

Rata-rata netizen memberikan kata-kata semangat buat ibu kepada dua cahaya mata itu serta mengatakan nama yang dipilih itu memberi seribu makna.

Menerus ruangan komen, Shuhada mendedahkan kenyataan Hafidz yang mahu menjadikan wanita yang didakwa orang ketiga dalam rumah tangga mereka sebagai isteri kerana cara itu dapat membahagiakannya.

“Katanya apa akan saya dapat kalau dia kahwin dengan Athira is “saya akan dapat dia yang happy dan bahagia”. Allah Allah. Untuk apa lagi setia, orang dah tak ingin hehehe,” tulisnya.

Terdahulu, hangat diperkatakan apabila isterinya mendedahkan pelakon itu ada hubungan dengan wanita lain.

Kemudian, wanita bernama Athiya Yuhada memohon maaf kepada Shuhada kerana mengganggu kebahagiaan rumah tangga mereka serta mendedahkan Hafidz mendekatinya sejak sembilan tahun lalu.


Ryan Bakery Dinobat Content Creator Tergempak, Kalahkan Khairul Aming

Sebut saja nama Ryan Bakery, pasti ramai tahu pemuda itu sering tampil dengan yang video mengimbau zaman kanak-kanak dan persekolahan sehingga mendapat jutaan tontonan di aplikasi TikTok.

Terbaru, Ryan Bakery dinobat sebagai Content Creator Tergempak dalam Anugerah Most Gempak Wanted 2022 yang berlangsung malam tadi.

BACA: Ryan Bakery Selamat Bernikah Dengan Gadis Pilihan Hati, Elyia Ibrahim

Pempengaruh media sosial itu menewaskan konten pempengaruh terkenal yang lain iaitu Khairul Aming, Namie SMY, Mek Yun dan Syahmi Sazli.

“Alhamdulilah, ini rezeki dari Allah, berkat doa ibu bapa, isteri tercinta, sahabat-sahabat saya, serta keluarga besar saya juga, pengurusan dan semua yang menyukai Ryan.Tidak lupa juga pada Astro Gempak!” katanya.

Terdahulu, Ryan pernah bekerja di lapangan terbang namun diberhentikan susulan pandemik.

Tuah ayam nampak di kaki, tuah manusia tiada siapa yang tahu, Ryan mula membuat video parodi zaman kanak-kanak di TikTok mendapat rekasi positif dan disukai ramai sehingga ianya menjadi sumber pendapatannya.


Gold Coast, Bandar ‘Menawan’ Untuk ‘Healing’, Jom Booking Dengan Air Asia X!

Bagi kaki travel, pasti kaki dah rasa ‘gatal’ untuk pergi jalan-jalan kan? Nak pula tengok kawan-kawan update status pergi travel luar negara, alahai bestnya! Seronoknya tengok dorang kan? Anda tu bila lagi, jomlah!

Jika anda cari lokasi percutian yang mudah dapat makananan halal, Gold Coast adalah jawapannya. Gold Coast pun salah satu lagi destinasi wajib pergi bagi rakyat Malaysia. Bukan setakat pantainya yang sangat cantik menjadi dambaan ramai malah banyak lagi tempat menarik yang buatkan anda tak pergi tempat lain dah. Serius!

Kalau anda nak tahu, destinasi ini juga banyak jadi tumpuan pelancong dari seluruh dunia tau. Jadi, apa yang seronoknya Gold Coast ini? Jom kita tengok.

Datang sini nanti anda boleh bersantai-santai di Burleigh Heads Rick Shores. Di sini memang terkenal dengan Restoran Pan-Asia Beachfront. Dia punya makanan tu memang tidak dapat dilupakan. Kafe dan restoran fotogenik ini pasti menyajikan pemandangan yang luar biasa untuk anda.

Anda juga boleh ke Taman Negara Burleigh Heads yang terletak di tepi pantai sepanjang Tallebudgera Creek, Gold Coast. Taman Negara ini dilengkapi dengan dua laluan iaitu Rainforest yang boleh menghubungkan anda ke puncak bukit dan Ocean View, yang mana anda boleh melihat permandangan laut! Wah, menariknya.

Sambil-sambil tu anda boleh lah sarapan pagi atau makan tengah hari di kafe lokal terbaik di Gold Coast iaitu Social Brew, Commune dan Paddock Bakery.

Nak menikmati permandangan pantai yang indah dan berkelah santai pun boleh gais, anda boleh ke Burleigh. Persisiran pantainya saja sudah cukup membuatkan anda seperti berada di dunia berbeza. Best weh.

Selain itu, anda boleh masukkan night market, Miami Marketta dalam list anda tau. Sumpah menarik! Di sini banyak benda yang anda boleh lakukan bersama keluarga tersayang anda.

Ada muzik, street food, dan macam-macam lagi! Night market ini dibuka secara percuma kepada orang ramai setiap hari Rabu, Jumaat dan Sabtu dari 5 petang.

Sekarang, kita cuddle pula dengan koala! Yangni kami pasti anak-anak melompat gembira. Anda datang jer ke Sanctuary Wildlife Currumbin ni, memang luar biasa. Selain memeluk beruang koala anda juga boleh memberi makan kepada kawanan kangaroo, melihat pertunjukan burung terbang dan banyak lagi!

Dah boring dengan aktiviti biasa? Jangan risau, anda boleh berkayak atau menyewa paddle boards dan menyewa peralatan memancing dari Boatshed Bait & Tackle di Sandy beach, Currumbin Creek.

Anda juga boleh nikmati minuman sejuk dan makan tengah hari selepas berendam di pantai di Boatshed Deck – Sandy & Salty!

Currumbin Rock Pools pula antara tarikan yang sempurna untuk bawa anak-anak kecil berhibur kerana ‘kolam’ ini ada bahagian cetek yang sesuai untuk anak anda berenang di sini. Air pun sejuk jer, best!

Jom kita lari sekejap dari pantai-pantai yang femes dan drive ke landskap bukit yang menghijau ini. Anda boleh buat salah satu aktiviti di sini iaitu Rainforest Campsite! Di sini anda boleh berhubung dengan alam semulajadi, rasa fresh jer bila merasai sendiri Safari Tents.

Sky Lodges antara salah satu apartmen versatil yang memenangi anugerah yang boleh anda stay di sini untuk berehat.

Scenic Rim pula antara tempat wajib pergi kerana pernah tersenarai Lonely Planet’s Top 10 Regions of the World List 2022. Dengan penuh kesenian, ini adalah syurga luar bandar yang berkembang maju untuk diterokai.

Dengar kata sejak perjalanan ke luar negara dipermudah dengan tambang murah perjalanan jarak jauh dari Air Asia X, percutian anda jadi lebih indah dan berbaloi!

AirAsia X kini sedang mempromosikan penerbangan ke Gold Coast pada harga serendah RM599 dan untuk premium flatbed: RM3,999. Tempoh perjalanan pula adalah dari 31 Mac hingga 30 November 2023.

AirAsia X akan terbang sebanyak tiga kali dalam seminggu bermula 31 Mac untuk ke destinasi ini. Dan anda, boleh membuat tempahan tiket dari 27 Februari hingga 5 Mar 2023. Tertakluk terma dan syarat.

Untuk memudahkan anda menempah tiket, jangan lupa untuk muat turun aplikasi airasia Super App di peranti Apple dan juga Android. Semudah ABC jer gais. Jom tempah sekarang! Tekan LINK ini atau LINK ini!


Shuhada Akur Jadi Ibu Tunggal, Mahu Hidup Berdikari & Mula Berniaga

Bekas isteri kepada pelakon Hafidz Roshdi iaitu Nurul Shuhada tidak menunggu lama untuk bangkit untuk memulakan kehidupannya sebagai ibu tunggal.

Menerusi satu perkongsian di Instagram, Shuhada mengakui saat ini adalah paling mencabar dalam kehidupannya.

Namun, dia mahu mengubah persepsi tentang ibu tunggal dan memohon orang ramai untuk beri sokongan pada perniagaannya.

“Seperti yang semua sedia tahu, Shu akan mulakan hidup sebagai single mother. Jadi , kebanyakan orang akan fikir yang bukan bukan pada Shu.

“Shu ada kat sini untuk ubah persepsi buruk orang pada single mother, Shu nak keluar dari pandangan skeptik manusia yang kata single mother selalu jadi orang yang meminta minta dan berharap pada manusia untuk kelangsungan hidup anak anak .

“Shu dengan rendah diri memohon semua yang ada kat sini untuk support business Shu dan anak anak untuk harungi fasa seterusnya dalam hidup kami,” tulisnya.

Menurut Shuhada lagi, dia mahu hidup berdikari dan mencari  pendapatan sendiri tanpa bergantung orang lain dengan menjalankan perniagaan atas talian.

“Shu sedar ramai yang senasib malah ramai juga yang lalu pengalaman lagi teruk dari Shu. I respect you all for that .

“Jadi, semua mesti faham yang takda apa lagi penting dari ketenangan hidup dan rahmat Allah dalam meniti kehidupan yang tak kekal ni .

“Shu berani cakap, Shu tak pernah semangat macam mana shu semangat saat ni. Tamparan hebat ni buat Shu yakin yang Shu kena lebih kental and lebih berdikari. Iwill get through this! you too besteehh !

“Jadi, Shu pilih untuk bina sumber pendapatan shu sendiri tanpa bergantung pada pihak yang berkenaan. Azam ni bukan azam sementara. Ini azam mutlak!” tulisnya.


Tegur Shuhada Pakai Pendakap Gigi, Netizen Syak Hafidz Roshdi Depresi Lepas Lafaz Cerai

Baru-baru ini, pelakon Hafidz Roshdi dikecam teruk selepas menceraikan isterinya, Nurul Shuhada dengan talak satu melalui telefon pada Rabu lalu.

Bagaimanapun, komen ditinggalkan Hafidz di media sosial milik Shuhada mengejutkan netizen serta menjadi bualan ramai.

BACA: “Ambil Baik-Baik, Cerai Juga Kena Cara Baik” – Peguam Tegur Hafidz Roshdi

Menerusi satu perkongsian terbaru, Shuhada dilihat memuat naik gambarnya serta perkembangan terbaru mengenai dirinya bersama kedua anak-anaknya.

Namun, Hafidz dilihat meninggalkan menegur Shuhada yang kini memakai pendakap gigi serta mengucapkan tahniah.

Namun, komen Hafidz itu dikecam oleh netizen serta ada yang mengatakan pelakon itu seolah tidak tahu perkembangan tentang isterinya.

Tidak kurang juga, ada yang bertanyakan sama ada pelakon itu dalam keadaan baik atau tidak serta mencadangkan untuk mendapatkan rawatan sokongan kerana kemungkinan Hafidz berdepan masalah kesihatan mental.

Terdahulu, hangat diperkatakan apabila isterinya mendedahkan pelakon itu ada hubungan dengan wanita lain.

Kemudian, wanita bernama Athiya Yuhada memohon maaf kepada Shuhada kerana mengganggu kebahagiaan rumah tangga mereka serta mendedahkan Hafidz mendekatinya sejak sembilan tahun lalu.


“Kekuatan Jantung Saya Hanya 27 Peratus Sahaja” – Ebby Yus

Pelakon Ebby Yus berkata dia mungkin perlu menjalani awatan dialisis berikutan penyakit buah pinggang yang dialaminya.

Memetik Astro Awani, Ebby berkata doktor memaklumkan keadaan jantungnya juga sangat lemah dengan kekuatan sekitar 27 peratus sahaja.

“Baru-baru ini doktor keluarkan air yang telah memasuki paru-paru dan jantung saya. Doktor mengingatkan saya kalau keadaan memaksa, dialisis adalah pilihan terakhir yang perlu dibuat… begitu juga dengan jantung saya hanya ada kekuatan 27 peratus sahaja,” katanya.

Baru-baru ini, Ebby dimasukkan ke Hospital Kuala Lumpur (HKL) selama seminggu berikutan keadaan kesihatannya yang menurun.

Malah, Ebby turut dikesan mempunyai masalah saraf dan prostat. Kongsinya, sebelum dimasukkan ke hospital, badannya terlalu lemah.

“Sebelum masuk HKL, tubuh saya terlalu lemah sehingga tidak mampu berjalan dan saya juga sesak nafas sehingga terpaksa meminta kawan segera menghantar saya ke HKL. Selama di HKL, doktor tebuk keluarkan air dan saya dirawat dalam ICU,” katanya .

Meskipun berdepan ujian dari segi kesihatannya, namun Ebby meluahkan rasa syukur kerana diberikan rezeki yang tidak putus buatnya.

“Saya bersyukur kerana masih ada kerja lakonan yang ditawarkan kepada saya. Ada sahaja undangan berlakon komedi yang saya terima… tapi terbatas untuk penggambaran dalam studio sahaja. Kalau di luar studio maaf saya tidak dapat menerimanya kerana keadaan kesihatan saya,” katanya.


“Berlakon Kena Ada Rasa, Baru Menjadi” – Sophia AlBarakbah

Pelakon sensasi, Sophia AlBarakbah mengakui watak Raisya Hannah yang dibawa olehnya dalam drama Ku Akad Kau Dengan Bismillah memberi cabaran kepadanya.

Memetik Kosmo, Sophia berkata perasaan ikhlas perlu ada  dalam wataknya yang bergandingan dengan pelakon dan penyanyi, Aliff Aziz.

“Berat (watak). Berlakon kena ada rasa dan ikhlas. Nanti semua menjadi,” katanya.

Perkara itu dijawab oleh Sophia apabila ditanya oleh pengikutnya di Instagram.

Sebelum ini, hangat diperkatakan apabila pelakon itu didakwa menjadi pengganggu rumah tangga selepas  Bella mendedahkan seorang aktres kerap menghubungi suaminya.

Bagaimanapun, sehingga kini Sophia mengambil pendekatan berdiam diri mengenai kontroversi itu. Malah, Aliff berkata dia juga tidak akan berlakon lagi dengan aktres itu selepas ini.


Shuib Rancang Nikah Watie Pertengahan Tahun Ini

Pelawak Shuib Sepahtu mendedahkan dia merancang untuk mendirikan rumah tangga bersama wanita pilihan hatinya, Watie Hanafiah pada pertengahan tahun ini.

Memetik Media Hiburan, Shuib berkata perkara itu masih dalam perancangan serta akan berkongsikan lebih lanjut kepada umum apabila tiba masanya nanti.

“Saya berniat (mendirikan rumah tangga) pada pertengahan tahun ini. Insya-Allah yang terperinci akan kongsikan nanti,” katanya.

Menurut Shuib lagi, dia mengakui kasihan terhadap Watie dengan komen diterimanya namun bapa kepada empat cahaya mata itu berkata dia akan membimbing usahawan itu .

“Saya selalu beritahu dia supaya jangan ambil pusing atau baca komen. Kadang-kadang kesian juga sebab dia bukan selebriti.

“Setakat ini semuanya baik dan saya ada beritahunya, tidak mengapa (jadi perhatian netizen), tetapi saya bimbing awak,” katanya.

Dalam pada itu, Shuib berkata ibunya Amy Salmi menerima kehadiran Watie dengan baik termasuk empat anaknya serta Ayash yang rapat dengan kekasihnya itu.

“Ayash hanya mahu tiga orang wanita sahaja iaitu mama, pembantu dan Watie. Sekarang pun Watie yang menjaga Ayash sebab mama sedang mengerjakan umrah,” katanya.


Nikah Di Batam, Tom & Fuad Rahman Sah Bergelar Suami Isteri

Pasangan penyanyi Tom dan Fuad Rahmad dilaporkan sah bergelar suami isteri selepas melangsungkan pernikahan di Batam Indonesia hari ini.

Memetik mStar Online, pengurus kepada Tom yang mengesahkan perkara itu serta memaklumkan pasangan itu memilih untuk disatukan di Batam bagi memudahkan urusan nikah.

“Memang rancang nak nikah awal… kalau buat di Kuala Lumpur banyak urusan perlu diselesaikan seperti kursus kahwin dan sebagainya.

“Dalam masa sama ia juga melibatkan bekas isteri Fuad. Jadi untuk mudah, mereka bernikah di Batam. Tom dan Fuad akan daftar perkahwinan mereka sejurus pulang ke Kuala Lumpur nanti,” katanya.

Dalam pada itu, Tom mengakui berdebar menjadi isteri serta memaklumkan majlis kenduri mereka akan diadakan selepas Hari Raya Aidilfitri.

“Berdebar ni. Nikah hanya ada keluarga dulu. Nanti lepas raya, sanding saya jemput. Semoga urusan kami dipermudahkan hari ini,” katanya.

Terdahulu, Tom atau nama sebenarnya Raja Farah Afzal Raja Ikram sempat berkongsikan gambarnya memakai inai di jari serta memegang sebentuk cincin.

Sebelum ini, Tom dan Fuad pernah menjalinkan hubungan cinta pada tahun 2005 namun ikatan itu terputus dipertengahan jalan selepas Fuad dijatuhkan hukuman penjara selepas disabit kesalahan mengenai penyalahgunaan dadah.


Netizen Gesa Almy Nadia Buat Pembedahan Bariatrik

Sejak kebelakangan ini perubahan fizikal pelakon Datin Almy Nadia sering menjadi perhatian ramai meskipun suaminya, Datuk Fizz Fairuz tetap menyayangi dan mencintai isterinya sepenuh hati.

Terbaru, ada individu menggesa pelakon berusia 36 tahun itu untuk menjalani pembedahan bariatrik untuk mengelak daripada sebarang penyakit dan tampil lebih mudah.

Individu tersebut meninggalkan komen berkenaan dalam satu perkongsian dimuat naik Almy yang mempromosikan jenama barangan sukan terkenal.

Komen individu itu mendapat perhatian Almy yang tampil membalas secara sarkastik mengatakan dia tidak kisah menjalani pembedahan bariatrik.

Bagaimanapun, Almy meminta individu tersebut memenuhi permintaannya dengan menyediakan dua orang pembantu rumah yang boleh bekerja dari jam 5 pagi hingga 10 malam, dua orang pemandu bermula jam 6 pagi hingga 7 malam.

Malah, Almy turut dia tidak boleh berbuat demikian kerana masih menyusukan anaknya yang masih kecil serta menyindir individu tersebut supaya menggantikannya menyusukan anak.

Sebelum ini, Fizz berkata dia tidak kisah dengan perubahan fizikal isterinya kerana tetap akan menyayangi dan mencintai wanita yang melahirkan empat cahaya matanya itu sepenuh hati.

Bagaimanapun aktor itu dikecam susulan kenyataannya akan menghamilkan isterinya jika Almy menyimpan hasrat untuk kurus.


“Ambil Baik-Baik, Cerai Juga Kena Cara Baik” – Peguam Tegur Hafidz Roshdi

Baru-baru ini hangat diperkatakan apabila pelakon Hafidz Roshdi menceraikan isterinya, Nurul Shuhada dengan talak satu menerusi panggilan telefon di hadapan ahli keluarga.

Perkara itu turut mendapat perhatian peguam syarie, Nurul Atikah yang mengatakan lafaz tersebut hendaklah dibuat di dalam mahkamah dan tidak perlu bersaksikan keluarga.

Peguam itu turut memberikan teguran bahawa ramai yang salah faham terutama lelaki mengenai lafaz talak bahawa cukup hanya dilafazkan di depan hakim sahaja.

Sekiranya betul berita ini,salah sama sekali tindakan artis ini. Ramai sebenarnya salah faham untuk lafaz talak ni terutama suami. LAFAZ TALAK HENDAKLAH DIBUAT DI DALAM MAHKAMAH! Tak perlu nak brsaksikan keluarga.Lafaz je depan hakim dah jatuh.Ambil baik2,cerai juga kena cra baik pic.twitter.com/4sD1gC59CH

Menerusi perkongsian di Twitter, peguam tersebut turut memuat naik berita mengenai perceraian pelakon tersebut.

Ujarnya lagi, pasangan yang ingin berpisah seharusnya mengikut saluran yang betul sebagaimana mereka mahu mendirikan rumah tangga.

“Ramai sebenarnya salah faham untuk lafaz talak ni terutama suami. Lafaz talak hendaklah dibuat di dalam mahkamah!  Tak perlu nak bersaksikan keluarga. Lafaz je depan hakim dah jatuh. Ambil baik-baik, cerai juga kena cara baik,” katanya.

Perkongsian peguam itu mendapat pelbagai reaksi daripada netizen yang mendakwa lafaz talak setap sah namun perlu melakukan prosedur tertentu termasuk akan dikenakan denda.


Mona Allen Bertudung Selepas Dikurniakan Zuriat

Pelakon Mona Allen berkata dia menunaikan hajat dan tekad untuk berhijab selepas dikurniakan cahaya mata sulung pada 31 Ogos tahun lalu.

Memetik Harian Metro, Mona berkata dia bernazar tanpa pengetahuan suaminya, Pekin Ibrahim dan berhajat untuk bertudung selepas menimang cahaya mata.

BACA: Mona Allen Tak Kisah Makan Banyak, Asalkan Cukup Susu Badan Untuk Anak

“Saya bernazar nak pakai tudung jika diberikan cahaya mata pertama. Namun, perkara ini langsung tidak diberitahu dan diketahui oleh suami.

“Pekin tidak pernah memaksa saya untuk memakai tudung. Dia pun tak tahu saya bernazar. Dia hanya pesan agar saya tak buat sebarang pengumuman dalam media sosial sekiranya ingin bertudung.

“Bukan apa, dia bimbang sekiranya saya dikecam jika tiba-tiba berubah angin,” katanya.

Sebelum ini, perkongsian Mona menjadi perhatian ramai apabila memuat naik imejnya bertudung di media sosial. Bagaimanapun, Mona berkata dia belum bersedia untuk mengatakan dia sudah bertudung sepenuhnya.


“Jangan Salahkan Penyondol Saja, Suami Pun Sama” – Che Ta

Pelakon Rozita Che Wan menyelar dengan sikap segelintir isteri yang hanya meletakkan kesalahan terhadap penyondol’ apabila berlaku masalah curang dalam rumah tangga.

Memetik Kosmo, Che Ta berkata suami juga harus dipersalahkan dalam hal tersebut kerana jika bertepuk sebelah tangan perkara itu tidak akan terjadi.

BACA: “Sedihnya Tengok Orang Melayu Acah Nak Jadi Orang Putih, Sambut Krismas…” – Che Ta

“Saya tidak suka apabila lelaki ada hubungan dengan wanita lain, si isteri pula salahkan perempuan itu.

“Dalam hal ini, kedua-duanya salah. Suami mereka tidaklah baik sangat tetapi kenapa perlu terlalu marah kepada wanita tersebut?” katanya.

Dalam pada itu, Che Ta berkata dia tidak akan berkompromi jika Zain Saidin mempunyai hubungan dengan wanita lain kerana suaminya akan disalahkan terlebih dahulu.

“Kalau suami saya ada hubungan, saya tumbuk muka dia, bukannya tarik tudung perempuan itu. Suami yang gatal sebab jika kedua-duanya tidak sama naik, hubungan tersebut tidak akan menjadi.

“Jadi, kalau suami saya diganggu, saya akan marah Zain semula, bukannya naik hantu dengan perempuan itu,” katanya.

Sementara itu, pelakon berusia 50 tahun itu tidak bersetuju dengan tindakan isteri berkongsikan aib suami di media sosial kerana ia sekaligus membuka pekung sendiri.

“Saya tidak bersetuju tentang aibkan suami dalam media sosial. Ibaratnya, tepuk air dalam dulang tetapi akhirnya tepercik pada muka sendiri. Lebih baik diam. Saya tabik dengan cara Mizz Nina, terus ke pejabat agama,” katanya.


Bekas Tunang Zarina Anjoulie Mohon Maaf, Akui Diri Tak Sempurna

Menerusi satu perkongsian di TikTok, bekas tunang kepada Zarina Anjoulie iaitu Datuk Seri Khazrul Elzey memohon maaf secara terbuka kepada keluarga pelakon berkenaan.

Menerusi perkongsian itu, Khazrul turut mengucapkan terima kasih buat keluarga Zarina atau lebih mesra disapa Anju yang menerima baik kunjungan keluarganya hari ini.

BACA: Keluarga Bekas Tunang Datang Jernihkan Keadaan, Zarina Anjoulie Mahu Jaga Silaturahim

“Saya mohon maaf pada keluarga Anju terkhilaf kata jika ada tersinggung perasaan serta perbuatan. Saya mohon maaf. Terima kasih menerima kunjungan keluarga saya dengan baik,” tulisnya.

Dalam entri tersebut, turut memaparkan usahawan itu berada di dalam kapal terbang. Difahamkan, Khazrul dalam perjalanan ke Abu Dhabi atas urusan kerja.

Dalam pada itu, Khazrul berharap kemelut antara mereka selesai pada hari Jumaat yang mulia ini serta mengakui dirinya manusia tidak sempurna.

“Saya harap masalah antara kami telah pun selesai pada hari Jumaat yang barakah ini. Kepada Anju saya mohon maaf, terkhilaf saya manusia yang tidak sempurna. Anju, semoga berjaya dan jangan lupa saya hutang awak Starbucks,” tulisnya.

Sebelum ini, Anju berkongsikan keluarga Khazrul datang bertemu dengannya untuk menjernihkan keadaan yang berlaku antanya dengan bekas tunangnya itu.


Gurau ‘Kekasih Tengku Hassanal’, Dayang Areeda Dikecam Teruk

Meskipun hanya gurauan, tindakan pelakon Dayang Areeda menyebut nama Pemangku Raja Pahang, Tengku Mahkota Hassanal Ibrahim Alam Shah Al-Sultan Abdullah Ri’ayatudin Al-Mustafa Billah Shah sebagai kekasihnya dikecam teruk,

Memetik Harian Metro, Areeda berkata dia terkejut kerana menganggap isu terbabit sebagai perkara kecil namun ada yang mengatakan tindakannnya itu dianggap keterlaluan.

“Saya tidak faham sehingga ada pertelagahan di video yang saya bergurau mengatakan saya ke Pahang untuk berjumpa teman lelaki. Apabila ada komen memetik nama Tengku Hassanal, dari situ gurauan bermula.

“Saya cuma mengiyakan komen berkenaan namun tidak menyangka ada yang memberitahu Tengku Hassanal sudah bertunang. Kemudian saya memohon maaf kerana sekadar berjenaka saja,” katanya.

Dalam pada itu, Areeda mengakui ada perasaan minat terhadap Tengku Hassanal namun tidak lebih daripada itu. Meskipun ramai tahu ianya hanya gurauan namun dia tidak sangka ianya menjadi perbualan serius.

“Benar saya memang meminati Tengku Hassanal namun sekadar minat saja dan tidak melebihi dari itu. Rasanya semua sedar saya sekadar bergurau.

“Tapi masuk satu saja komen ini, terus macam serius sikit. Boleh sesiapa tolong jelaskan mengenai hal ini? Saya seperti tidak faham cerita,” katanya.


Puteri Sarah Dedah Isteri Hafidz Roshdi Hubungi Minta Nasihat

Sejak Khamis lalu, hangat diperkatakan mengenai pelakon Hafidz Roshdi yang menceraikan isterinya, Nurul Shuhada dengan talak satu bersaksikan keluarganya.

Terbaru, pelakon Puteri Sarah mendedahkan isteri Hafidz Roshdi pernah menghubunginya berhubung konflik berlaku dalam rumah tangganya.

BACA: “Konflik Bermula Sejak Tahun Lalu…Athira Kacau, Buat Provokasi” – Adik Shuhada

Memetik Astro Gempak, menerusi sesi live di TikTok malam tadi, Puteri Sarah berkata Shuhada memintanya berkongsikan cara menangani isu penyondol dalam rumah tangga.

“Sarah berjuang ini bukan untuk Sarah sahaja. Tapi Sarah buat juga untuk wanita-wanita yang teraniaya di luar sana. Sarah bukakan jalan diorang, itu niat Sarah.

“Sarah buka jalan diorang supaya mereka tahu apa nak buat termasuk sebenarnya yang sekarang dah jadi ex wife (bekas isteri) Hafidz Roshdi.

“Masa Sarah di Madinah, dia memang contact Sarah untuk tanya macam mana dan minta Sarah beri guide. Tapi Sarah tak nak beritahu la,” katanya.

Menurut Sarah lagi, dia membimbing Shuhada cara membuat laporan laporan di jabatan agama dan balai polis berkenaan apa terjadi dalam rumah tangga.

“Dia minta guide daripada Sarah dan dia minta Sarah doakan untuk dia masa Sarah dekat Madinah dan Makkah hari itu. Memang Sarah tolong dia, Sarah guide dia step by step apa nak buat. Report polis semua, pergi jabatan agama… Sarah yang guide dia,” katanya.


Engku Emran, Noor Nabila Cerai?

Rumah tangga Noor Nabila dan Engku Emran sekali lagi hangat diperkatakan apabila didakwa menanti belah.

Memetik Harian Metro, sumber rapat pasangan itu berkata mereka sudah tidak tinggal sebumbung dan dikatakan dalam proses bercerai.

Hubungan mereka dikatakan tidak lagi sehaluan sejak beberapa bulan lalu apabila tiada gambar bersama di media sosial masing-masing.

Malah, kelibat Engku Emran juga dikatakan tidak kelihatan ketika Nabila berangkat menunaikan ibadah umrah semalam.


Aedy Ashraf Kongsi Video Tumbuk Muka Hafidz Roshdi, Netizen Puas Hati

Sejak semalam hangat diperkatakan mengenai pelakon Hafidz Roshdi yang menceraikan isterinya Nurul Shuhada dengan talak satu bersaksikan keluarga.

Sedang kecoh mengenai isu pelakon itu, perkongsian pelakon Aedy Ashraf yang memuat naik video menumbuk wajah Hafidz bertubi-tubi di gelanggang tinju menarik perhatian ramai.

BACA: “Semalam Hafidz Dah Lafazkan Cerai Talak Satu Melalui Telefon” – Adik Ipar

Menerusi video itu, Hafidz dilihat terduduk ditepi gelanggang selepas ditumbuk dan berdarah di bahagian mulutnya.

Perkongsian Aedy itu mendapat pelbagai reaksi daripada netizen yang berpuas hati dengan tumbukan pelakon itu susulan terkesan dengan kontroversi perceraian Hafidz dan isterinya.


Netizen Puji Nelydia Senrose Manis Berbaju Kurung Sutera

Rabu lalu, pelakon Raysya Rizrose akhirnya selamat diijabkabulkan dengan jejaka pilihan hati, Nabil Jeffri selepas 10 tahun menjalin hubungan cinta.

Dalam majlis akad nikah itu, kemunculan pelakon Nelydia Senrose menjadi perhatian apabila tampil manis berbaju kurung.

BACA: “Tak Perlu Panggil Saya Hajah, Segan Pula Rasanya” – Nelydia Senrose

Busana kuning cair Nelydia itu adalah hasil rekaan Zaimi Zulkafli. Menerusi perkongsian Zaimi, dia mendapat inspirasi baju kurung tersebut ketika bercuti di Gili Trawangan.

Menurutnya, ia diilhamkan daripada warna langit senja ciptaan Ilahi. Malah, nama Nelydia turut disemat dalam cetakan kain sutera tersebut.

“Kurung Terawangan ini zaimizulkafli menerapkan lapisan atau layering pada pemakai untuk kelihatan sopan dan evergreen.

“Nama Nelydia Senrose juga disemat dalam penghasilan cetakan kain sutera ini. Benda Indah selalunya berharga, tetapi Kita lupa keindahan Yang Allah beri lebih daripada nikmatnya,” tulisnya.

Perkongsian Zaimi itu mendapat pelbagai reaksi daripada netizen yang memuji hasil tangan pereka fesyen tersebut dan lebih indah apabila ianya disarung oleh Nelydia.


Syamsul Yusof Mohon Jadi Pencelah Antara Puteri Sarah & Ira Kazar

Pengarah terkenal, Syamsul Yusof memfailkan permohonan di mahkamah untuk mencelah dalam petisyen perintah injunksi antara isteri pertamanya, Puteri Sarah Liyana, dan isteri keduanya, Ira Kazar.

Memetik Harian Metro, permohonan tersebut difailkan pada 21 Februari lalu melalui peguam Azahir Nasir dari Tetuan Azahir Surianie & Azizan Ariff yang mewakili Syamsul.

BACA: Syamsul Yusof Didakwa Lantik Peguam Untuk Ira Kazar? Puteri Sarah Kata ‘Bring It On’

Dalam afidavit sokongan itu, Syamsul mendakwa dinasihatkan peguam supaya mencelah dan dijadikan defendan dalam kes tuntutan dikemukakan Puteri Sarah kepada Ira.

Menurutnya, tuntutan Puteri Sarah ke atas Ira adalah berkaitan dengan dirinya dan jika tuntutan dibenarkan akan memberi kesan kepada perkahwinan dan hubungan dengan keluarga Ira.

Dalam afidavit tersebut, Syamsul mendakwa perintah injunksi itu tidak boleh menghalang hubungan perkahwinan dengan Ira.

Syamsul mendakwa permohonan itu perlu difailkan kerana keterangannya boleh memberi pencerahan kepada mahkamah bagi menghalang perintah injunksi itu daripada dikuatkuasakan.

Ia berikutan dia dan Ira sudah berkahwin serta menjaga keharmonian perkahwinannya dengan kedua-dua isterinya.

Terdahulu, mahkamah yang membenarkan permohonan Puteri Sarah untuk memulakan prosiding menghina mahkamah terhadap Ira, kakaknya, Yasmin dan bapanya, Kazaruddin Saisi.

Difahamkan, Ira dan ahli keluarganya perlu menjawab kepada mahkamah berhubung tindakan mengingkari perintah injuksi yang dikeluarkan terhadap mereka pada Julai tahun lalu.


Boleh Buat Amal Bila Beli Buku Di POPULAR, Yang Pasti Ada Diskaun!

Kalau korang nak tahu, kehidupan seorang ulat buku ni memang takkan lengkap kalau tak terjah bookstore. Boleh dikatakan setiap bulan atau hujung minggu bookstore antara port wajib untuk diterjah!

Budaya membaca ni memang bagus dan boleh digelar sebagai seorang yang berkepemimpinan dalam ilmu. Yalah bila setiap hari sedut ilmu sedikit sebanyak dapat juga menambah bakul ilmu di dada!

Bersempena dengan bulan Ramadan yang akan tiba tidak lama lagi, kedai buku POPULAR/HARIS Malaysia akan mengadakan kempen Ramadan @ POPULAR 2023 sehingga 16 April.

POPULAR meneruskan tanggungjawab sosial korporatnya untuk membantu golongan masyarakat yang memerlukan bantuan. Sebanyak 25 badan kebajikan di seluruh Semenanjung Malaysia, Sabah dan Sarawak bakal menerima sumbangan hasil daripada dana terkumpul sepanjang tempoh kempen Ramadan @ POPULAR tahun lalu.

Menariknya setiap badan kebajikan terpilih bakal menerima sumbangan bernilai RM10,352.42. Kalau korang nak tahu, Kempen Ramadan @ POPULAR merupakan kempen tahunan yang diadakan sejak tahun 2010 bersempena dengan bulan Ramadan.

Kempen ini juga adalah satu inisiatif untuk menggalakkan masyarakat membaca sambil beramal sepanjang bulan Ramadan. Sehingga kini, sebanyak 164 buah rumah kebajikan yang telah menerima sumbangan daripada kempen ini.

Berita baik buat korang yang nak tambah koleksi buku dengan harga diskaun, jangan lepaskan peluang untuk jejak kaki di POPULAR/HARIS Malaysia berdekatan korang.

Sepanjang kempen ini berlangsung, korang berpeluang menikmati rebat sebanyak 10%* untuk buku-buku terpilih antaranya al-Quran & terjemahan, buku rujukan agama, buku motivasi & motivasi islamik, buku bukan fiskyen, komik dan buku masakan.

Jangan tak tahu, pelanggan yang berbelanja RM50 ke atas dalam satu resit untuk produk tertentu, akan menerima satu naskhah Surah Yasin.

Bukan tu jer, bila korang membeli koleksi buku di POPULAR/HARIS Malaysia terpilih, korang juga boleh menyumbang kepada mereka yang memerlukan. Bukan apa, dengan setiap 10% daripada hasil jualan akan didermakan kepada badan kebajikan terpilih di seluruh Malaysia.

Lebih menarik lagi, korang juga boleh mewakafkan al-Quran & Terjemahan, buku agama & motivasi untuk diberi kepada badan kebajikan terpilih. Korang hanya terjah POPULAR/HARIS, beli buku dan serahkan di kaunter pembayaran untuk diwakafkan.

Jadi tunggu apa lagi, geng ulat buku jom nikmati tawaran hebat sempena kempen Ramadan @ POPULAR 2023 dan marilah kita sama-sama Membaca: Beribadah Sambil Beramal.

Ayuh! Berkongsi rezeki dengan insan-insan yang memerlukan sempena bulan Ramadan yang mulia.

Korang juga boleh menikmati promosi ini di POPULAR Online dan layari Facebook POPULAR untuk maklumat lanjut. Nak lagi senang download je aplikasi POPULAR.


Keluarga Bekas Tunang Datang Jernihkan Keadaan, Zarina Anjoulie Mahu Jaga Silaturahim

Sejak beberapa hari lalu hangat diperkatakan mengenai kemelut antara Zarina Anjoulie dengan bekas tunangnya, Datuk Seri Khazrul Elzey sehingga satu demi satu pendedahan dibuat.

Terbaru, perkongsian Zarina atau lebih mesra disapa Anju mnejadi perhatian apabila keluarga bekas tunangnya datang bertemu dengannya.

BACA: “Kalau Aku Ni Penagih, Kaki Pukul Anak, Kenapa Bagi Jaga Anak Kau?” – Zarina Anjoulie

Menerusi perkongsiannya itu, Anju berkata dia memilih untuk menjaga hubungan silaturahim dengan keluarga bekas tunangnya walaupun konflik antara mereka masih berterusan.

Dalam entri tersebut, Anju turut memuat naik gambar bersama keluarga bekas tunangnya. Malah, Khazrul turut kelihatan dalam kunjungan tersebut.

Menurut Anju lagi, dia tidak memberikan sebarang komen dia media sosial selepas ini demi menjaga hubungan antara kedua belah pihak.

“Terima kasih kepada keluarga bekas tunang saya yang sudi datang bertemu saya. Biar apa pun yang terjadi, saya akan sentiasa sayang dan menjaga serta menghormati hubungan kami.

“Satu keluarga saya akan sayang sampai bila-bila. Oleh itu, saya ingin menjaga hubungan antara sesama keluarga. Jadi apa yang berlaku selepas ini, saya memilih untuk tidak memberikan sebarang komen.

“Bagi saya, silaturrahim lebih penting dari mengikutkan hati dan perasaan. Mereka sentiasa melayan saya dengan baik dari dulu sehingga sekarang,” tulisnya


“Konflik Bermula Sejak Tahun Lalu…Athira Kacau, Buat Provokasi” – Adik Shuhada

Semalam hangat diperkatakan apabila pelakon Hafidz Roshdi sah bercerai talak satu dengan isterinya, Nurul Shuhada Mat Shukri.

Memetik BH Online, adik kepada Shuhada yang mahu dikenali sebagai Sofia berkata Hafidz melafazkan cerai melalui telefon dan kini menunggu tarikh perbicaraan di mahkamah.

“Ya betul, Hafidz dan Shu (Nurul Shuhada) bercerai talak satu melalui panggilan telefon di hadapan keluarga masing-masing.

“Sekarang, Shu masih berbincang dengan peguam untuk proses tuntutan dan sebagainya. Mungkin akan dapat tarikh perbicaraan, minggu depan,” katanya.

Sofia turut berkongsikan rumah tangga pasangan itu berdepan masalah sejak tahun lalu selepas kehadiran didakwa orang ketiga iaitu Athira Yuhada.

“Jujurnya, konflik bermula sejak tahun lalu. Namun, Athira banyak mempengaruhi Shu dari segi emosi, kacau dan melakukan provokasi sejak akhir ini.

“Hafidz dan Shu tak duduk sebumbung, sejak minggu ini. Sebelum ini, masih boleh tinggal sekali. Kita doakan kebenaran untuk Shu dan anak-anaknya. Semoga Athira dan Hafidz diberikan hidayah oleh Allah,” katanya.

Terdahulu, hangat diperkatakan apabila Shuhada mendedahkan suaminya ada hubungan dengan wanita lain.

Kemudian, wanita bernama Athiya Yuhada memohon maaf kepada Shuhada kerana mengganggu kebahagiaan rumah tangga mereka serta mendedahkan Hafidz mendekatinya sejak sembilan tahun lalu.


Hantar Jebat Tunai Umrah, Sharnaaz Ahmad Dipuji ‘Bapa Terbaik’

Umum mengetahui, meskipun sudah berpisah pelakon Sharnaaz Ahmad tetap berkawan baik dengan bekas isterinya, Noor Nabila demi anak tunggal mereka, Jebat Jayden.

Baru-baru ini, tular video dikongsikan netizen memaparkan pelakon itu menghantar anaknya ke lapangan terbang yang mahu berangkat ke Tanah Suci Mekah.

BACA: Sharnaaz Ahmad Minta Artis Kacau Rumah Tangga Orang Disekat Keluar TV

Muhammad Bilal tenang je tidur. Semoga semuanya dipermudahkan ?? #neelofa #harisismail #neelofaharis #bilal #bilal #fyp #foryou #fypage #xyzbca

Meskipun video dikongsikan itu berkenaan anak kepada Neelofa iaitu Muhammad Bilal, namun kelibat Sharnaaz lebih menjadi perhatian. Menerusi video itu, kelihatan Sharnaaz sedang melayan Jebat yang berada dalam baby stroller.

Perkongsian video itu mendapat pelbagai reaksi daripada netizen yang memuji sikap Sharnaaz yang sentiasa bersama anaknya itu. Malah, ada yang menyifatkan Sharnaaz seorang bapa terbaik buat anaknya itu.

Tidak kurang juga, ada netizen membandingkan sikap Sharnaaz dengan pengarah sensasi, Syamsul Yusof yang sebelum ini dikatakan tidak nampak kelibatnya ketika anak-anaknya, Syaikhul dan Sumayyah menunaikan umrah bersama ibu mereka.

Seperti sudah dijangka, ada juga netizen turut bertanyakan mengenai ketiadaan kelibat suami Noor Nabila iaitu Engku Emran di lapangan terbang.


Shuhada Tak Menangis, Tenang Diceraikan Talak Satu

Diceraikan talak satu, isteri kepada pelakon Hafidz Roshdi iaitu Nurul Shuhada bersyukur diatas apa yang berlaku serta kemelut rumah tangga mereka selesai meskipun berakhir dengan perpisahan.

Memetik mStar Online, adik kepada Shuhada yang mahu dikenali sebagai Sofia berkata kakaknya itu terbuka hati menerima keputusan tersebut.

BACA: “Moga Allah Gantikan Dengan Nikmat Yang Tak Disangka Buatku & Anak” – Shuhada

“Shuhada dalam keadaan stabil dan dia terima perpisahan itu dengan hati terbuka. Dia tak sedih atau menangis. Bagi pihaknya, dia menerima takdir Ilahu dan bersyukur terhadap apa yang terjadi sehingga membawa kepada perpisahan.

“Sekarang dia sudah boleh move dan tidak lagi terkongkong dengan suami. Dia okay sahaja,” katanya.

Menurut Sofia lagi keputusan untuk berpisah adalah atas persetujuan kedua belah pihak dan ianya keputusan terbaik buat rumah tangga mereka yang tidak boleh diselamatkan lagi.

“Perkara ini (cerai) melibatkan isu kepercayan dalam hubungan. Apabila sampai satu tahap yang melampaui batas ia mungkin tidak boleh diselamatkan lagi. Mereka sama-sama berbincang sebelum ini dan bercerai adalah keputusan terbaik.

“Saya sendiri melihat pengorbanan kakak berdepan dengan isu rumah tangga mereka..bagi pihak kakak, saya juga bersyukur isu ini selesai dan semoga kebahagiaan lebih baik untuk Shuhada dan anak-anak,” katanya.


“Semalam Hafidz Dah Lafazkan Cerai Talak Satu Melalui Telefon” – Adik Ipar

Sejak petang tadi hangat diperkatakan apabila pelakon Hafidz Roshdi didakwa menceraikan isterinya, Nurul Shuhada dengan talak satu bersaksikan keluarga.

Memetik mStar Online, adik kepada Shuhada mahu dikenali sebagai Sofia mengesahkan Hafidz melafazkan cerai melalui panggilan telefon di hadapan ahli keluarga.

Menurutnya lagi, kakaknya kini berada di rumah keluarga di Perlis manakala Hafidz berada di Shah Alam.

“Memang betul semalam (Rabu) Hafidz dah lafazkan cerai talak satu kepada kakak saya melalui telefon di hadapan semua ahli keluarga masing-masing.

“Atas persetujuan keluarga untuk berpisah. InshaAllah, Shuhada akan memfailkan cerai di mahkamah di Kuala Lumpur nanti,”katanya.

Untuk rekod, Hafidz mendirikan rumah tangga dengan Shuhada pada 30 April 2016. Pasangan itu dikurniakan dua orang cahaya mata iaitu Humairah, 6 dan Umar, kini berusia tiga tahun.


“Moga Allah Gantikan Dengan Nikmat Yang Tak Disangka Buatku & Anak” – Shuhada

Sebentar tadi hangat diperkatakan apabila pelakon Hafidz Roshdi didakwa telah menceraikan isterinya, Nurul Shuhada Mat Shukri.

Memetik Harian Metro, sumber memberitahu pelakon itu menceraikan isterinya dengan talak satu bersaksikan keluarga.

Lebih mengejutkan, Shuhada dikhabarkan bakal memfailkan perceraian pada 1 Mac depan yang merupakan tarikh hari lahirnya.

Sementara itu, menerusi perkongsian di Insta Story, Shuhada dilihat ada memuat naik sebuah kata-kata seolah memberi bayangan terhadap situasi dialaminya.

“Insya-Allah, semoga Allah gantikan dengan nikmat yang tidak disangka-sangka buatku dan anak-anak..aamiin Ya Mujib,” tulisnya.


Hafidz Roshdi Didakwa Ceraikan Isteri Talak Satu

Baru reda kemelut rumah tangganya, pelakon Hafidz Roshdi didakwa sudah menceraikan isterinya, Nurul Shuhada Mat Shukri.

Memetik Harian Metro, sumber memberitahu Hafidz menceraikan isterinya dengan talak satu bersaksikan keluarga.

BACA: “Takkan Selama Bertahun Dah Buat Ni Tak Ada Rasa Bersalah? – Isteri Hafidz Roshdi

Difahamkan, isterinya bakal memfailkan perceraian pada 1 Mac ini yang juga jatuh pada tarikh kelahiran Shuhada.

Terdahulu, hangat diperkatakan apabila isterinya mendedahkan pelakon itu ada hubungan dengan wanita lain.

Kemudian, wanita bernama Athiya Yuhada memohon maaf kepada Shuhada kerana mengganggu kebahagiaan rumah tangga mereka serta mendedahkan Hafidz mendekatinya sejak sembilan tahun lalu.

Susulan kenyataan Athira itu, Shuhada tampil membalas dia boleh memaafkan namun tidak akan melupakan apa yang sudah berlaku.


Peminat Tuduh Nad Zainal Sombong, Lambaian & Senyuman Tak Dilayan

Selepas mendirikan rumah tangga dengan Ungku Ismail, nama pelakon Nad Zainal sering menjadi perhatian apatah lagi apabila netizen mendakwa ternampak ‘baby bump’.

Bagaimanapun, Nad membalas komen di Instagram menafikan bahawa dirinya hamil sebaliknya perutnya buncit selepas makan nasi.

BACA: “Cepatnya, Baru Je Kahwin” – Nampak ‘Baby Bump’, Netizen Dakwa Nad Zainal Hamil?

Terbaru, kecoh pula apabila ada peminat meluahkan rasa terkilan dengan Nad yang didakwa sombong ketika terserempak dengan pelakon itu di sebuah pusat kelengkapan rumah.

Menerusi komen itu, pemintat tersebut mendakwa dia sudah melambai dan memberikan senyuman kepada Nad namun tidak diendahkan.

Bagaimanapun, Nad memohon maaf kepada peminatnya itu serta mengatakan dia memang tidak nampak ketika disapa oleh individu tersebut.


“Suami Selalu Pegang Perut..” Isteri Da’i Syed Mahu Zuriat Secepat Mungkin

Isteri kepada pendakwah bebas Da’i Syed yang juga personaliti televisyen, Hana Ismail berkata dia tidak terasa hati setiap kali ditanyakan mengenai soal zuriat.

Memetik Utusan, Hana berkata dia melihat pertanyaa mengenai perkara itu adalah sebagai doa serta mengatakan dia dan suami mahukan zuriat secepat mungkin.

BACA: Da’i Syed Pasrah Jubah Solat Dipinjam Isteri Buat Cabut Rumput

“Kami sebenarnya tidak kisah kalau ada yang bertanyakan tentang hal ini kerana pada masa sama, mereka sebenarnya mendoakan perkara yang baik.

“Saya dan suami sejak awal lagi tidak merancang soal anak, namun kalau boleh kami mahu memiliki zuriat secepat mungkin.

“Sebenarnya, suami selalu pegang perut saya dan bertanya ada bayi atau tidak dengan nada berseloroh. Cara dia itu sebenarnya doa dan harapan untuk mempunyai anak yang soleh dan solehah. Jadi, apa juga pertanyaan pasal zuriat, kami terima sebagai doa yang baik,” katanya.

Hampir tiga bulan mendirikan rumah tangga, Hana menyifatkan suaminya seorang yang periang namun tegas dalam hukum hakam agama.

“Dia seorang yang jovial, tetapi ada juga ‘kepala anginnya’. Itu sisi tegas yang pada saya, bagus. Ada masa, dia akan ajar dan terapkan ilmu kepada saya secara tidak formal, jelaskan tentang hukum agama, kupas tentang isu masyarakat dan salah faham berkaitan agama serta sebagainya.

“Alhamdulillah, saya seronok bersuamikan lelaki yang arif tentang agama kerana tidak perlu menghadiri kelas,” katanya.

Terdahulu, Hana mendirikan rumah tangga dengan Di Syed pada 3 Disember 2022 di Masjid Ibnu Mas’ud, Kuala Lumpur.


“Allah Tutup Aib, Manusia Sendiri Buka Aib Mereka” – PU Syed Tegur Artis & Bekas Tunang

Pendakwah bebas, Pencetus Ummah (PU) Syed menegur tindakan artis dan bekas tunangnya supaya berhenti  membuka aib masing-masing di media sosial.

Menerusi satu perkongsian di Instagram, PU Syed berkata, Allah telah menutup aib hambaNya namun mereka sendiri memilih untuk mendedahkannya kepada umum.

BACA: PU Syed Mohon Maaf, Tak Halang Caprice Ingin Dedahkan Rahsianya

“Nasihat saya kepada artis dan bekas tunangnya yang VIP tu, cukup-cukuplah saling mendedahkan keaiban masing-masing sampai segala perkara aib kalian dikongsi kepada umum.

“Allah menutup aib seseorang hambaNya sehinggalah manusia itu sendiri membuka aib mereka,” tulisnya.

Dalam pada itu, PU Syed berkata cukuplah netizen melihat kisah percintaan pasangan tersebut dengan pergaulan bebas.

PU Syed turut menitipkan pesanan buat pasangan tersebut supaya meneruskan kehidupan seperti biasa serta bertaubat kepada Allah.

“Cukuplah netizen dihidang dengan gaya haram pergaulan bebas kalian semasa seronok bercinta dulu.. kini janganlah netizen dihidangkan pula dengan rahsia yang tak sudah-sudah didedah saban hari. Teruskanlah hidup kalian, dan bertaubatlah kepada Allah Azzawajjal,” tulisnya.


Syamsul Yusof Didakwa Lantik Peguam Untuk Ira Kazar? Puteri Sarah Kata ‘Bring It On’

Umum mengetahui, Mahkamah Sesyen membenarkan Puteri Sarah untuk memulakan prosiding menghina mahkamah terhadap isteri kedua pengarah Syamsul Yusof, Ira Kazar bersama-sama bapa dan kakaknya.

Terbaru, perkongsian Puteri Sarah menjadi perhatian apabila memuat naik posting rakannya mendakwa Syamsul telah melantik peguam buat isteri keduanya.

BACA: Syamsul Yusof Dipersoal Biarkan Dua Isteri ‘Berperang’, Ini Jawapan Pedas Puteri Sarah

Difahamkan, Emi yang juga dipercayai pengurus Puteri Sarah beranggapan bahawa tindakan Syamsul itu bukanlah jalan yang terbaik bagi menyelesaikan masalah yang berlaku.

“Aduhai, boleh pula dia lantik peguam untuk ‘backup’ isteri kedua daripada masuk penjara. Macam Megatron lawan Optimus Prime. Sedih la, kalau nak betulkan bukan cara gini bro. Ni memang luncai dengan labu,” tulisnya.

Bagaimanapun, dia meluahkan rasa syukur kerana mungkin salah satu doa Puteri Sarah diperkenankan untuk memberi petunjuk yang sebenar.

“Tapi alhamdulillah. Mungkin salah satu doa Sarah untuk diberikan petunjuk yang sebenar-benarnya itu terjawab. Sekarang kami tahu dah dimana pendirian kamu (Syamsul). Betullah bila mak sendiri cakap kiblat pun dah bertukar ke arah sana,” tulisnya.

Terdahulu, Ira, kakaknya Yasmin dan bapanya, Kazaruddin Saisi perlu menjawab kepada mahkamah berhubung tindakan mengingkari perintah injuksi yang dikeluarkan terhadap mereka pada Julai tahun lalu


“Kalau Aku Ni Penagih, Kaki Pukul Anak, Kenapa Bagi Jaga Anak Kau?” – Zarina Anjoulie

Nampaknya kemelut hubungan Zarina Anjoulie bersama bekas tunangnya, Datuk Seri Khazrul Elzey masih tidak berkesudahan apabila satu demi satu pendedahan dibuat kedua-dua pihak.

Baru-baru ini, hangat diperkatakan apabila Khazrul mendakwa pelakon itu pernah dihalau keluar dari rumah beberapa kali serta melabel Zarina atau lebih mesra disapa Anju sebagai wanita toksik.

BACA: Bekas Tunang Anju Dedah Pernah Tidur Sebelah-Sebelah Tapi Tak Buat Apa-Apa

Buka sikit pasal rahsia #zarinaanjoulie yang ramai tak tahu. #anju #khazrulelzey #dodi

? original sound – Dato Seri Khazrul Elzey ?? – Dato Seri Khazrul Elzey ??

Malah, Khazrul mendakwa bekas tunangnya itu penagih dadah serta kaki pukul serta penrah anak tunggal dengan perkataan yang kurang baik.

Tidak hanya berdiam diri, Anju tampil menjawab segala dakwaan dilemparkan bekas tunangnya itu. Anju berkata jika benar dia melakukan sedemikian perlu ada bukti kukuh daripada hanya berkata-kata.

“Cakap memanglah boleh cakap, saya pun boleh cakap macam-macam. Bezanya kalau Anju cakap pasti ada bukti dan resit. Nak cakap? Hari-hari pun boleh.

“Takpelah, nak fitnah, fitnahlah. Setiap hari orang boleh cakap, saya pun boleh buat cerita macam-macam. Saya tahu macam-macam benda yang betul,” katanya.

Menurut Anju, dia terima kebenaran mengenai kisah silamnya dan netizen juga tahu tentang sejarah tersebut serta mengatakan dia hanya menjadi diri sendiri dan tidak pernah fake.

anju bkn penagih dan kaki pukul anak.. #tiktok #netizen #malaysia #khairulelzey #papa #viraltiktok

? original sound – viral sana sini – viral sana sini

Bagaimanapun, Anju mempersoalkan semula jika benar dirinya penagih, kaki pukul anak seperti yang didakwa bekas tunangnya, mengapa Khazrul membenarkan dia menjaga anak perempuannya, Julia Sharapova.

“Kalau Anju ni penagih, kaki pukul anak, teruk, anda rasa seorang Datuk Seri yang kerja korporat, nak ke bagi jaga anak dia? Cuba fikir logiklah.

“Kalau aku ni kaki bantai, aku teruk, kaki dadah, awak (netizen) rasa, dia (Khazrul) nak ke bagi Anju jaga anak dia? Kalian sendiri nampak Anju bawa anak dia pergi sana sini, nenek jaga. Cuba fikir logik,”soalnya.

Terdahulu, Khazrul mengejutkan ramai apabila mendedahkan mereka pernah tidur bersebelahan meskipun belum berkahwin namun tiada apa yang berlaku.


Ibu Shuib Panggil Watie Dengan Panggilan Manja

Baru-baru ini, ibu kepada usahawan dan pelawak Shuib Sepahtu iaitu Salamiah Jalani berangkat ke Tanah Suci Mekah bagi menunaikan ibadah Umrah pada Ahad lalu.

Menerusi perkongsian di Instagram, Salamiah turut memuat naik beberapa keping gambar bersama cucu dan juga kekasih Shuib, Watie Hanafiah.

Diruangan komen, Watie turut meninggalkan komen pada perkongsian itu mendoakan urusan ibu kepada Shuib dipermudahkan serta memanggil dengan gelaran mama.

Namun, apa yang menjadi perhatian ramai apabila ibu Shuib membalas komen berkenaan dan menggelarkan Watie dengan panggilan manja.

Komen ibu Shuib itu mendaapt pelbagai reaksi daripada netizen yang terharu melihat keakraban Watie bersama bakal ibu mentuanya serta mengatakan usahawan itu sangat beruntung.


Gaya Rambut Kekasih Dikritik, Shila Amzah Bawa Ubai Buat ‘Make Over’

Selepas mengakui menjalin hubungan cinta dengan Shila Amzah, influencer terkenal, Ubai sering menjadi perhatian ramai sehingga ada yang mengkritik gaya rambut mangkuknya atau ‘bowl cut’.

Malah, rata-rata netizen mengatakan gaya rambut tersebut menampakkan Ubai seperti budak-budak serta memberi cadangan supaya menukar gaya rambutnya.

BACA: “Awak Beri Saya Bahagia, Tawa & Cinta” – Shila Amzah Titip Ucapan Istimewa Buat Ubai

Nampaknya, Shila sendiri yang telah membawa Ubai ke salon rambut untuk menukar gaya lama rambut kekasihnya kepada yang baru.

Rambut @Ubai Mz Kena hijack Dengan sha ? Siapa boyfriend or suami korang ada rambut super straight gila tu boleh la pergi buat Korean perm ni. Tapi tahan la tunggu 1 setengah jam Kat saloon ?

“Rambut kena hijack dengan Sha. Siapa teman lelaki atau suami korang ada rambut super straight gila tu boleh la pergi buat Korean perm ni. Tapi tahan la tunggu 1 setengah jam kat saloon,” tulisnya.

Sementara itu, Shila bertanyakan kepada netizen sama ada mereka sukakan atau tidak penampilan terbaru Ubai itu. Ujarnya, dia mengakui rambut baru kekasihnya itu.

Perkongsian Shila itu mendapat pelbagai reaksi daripada netizen yang berpuas hati dengan perubahan gaya rambut Ubai yang dilihat lebih matang dan kacak.

Sementara itu, netizen turut tumpang bahagia melihat Shila gembira bersama kekasih hatinya itu serta mendoakan pasangan itu bahagia.


Raysha Rizrose Sah Bergelar Isteri Nabil Jeffri Dengan Sekali Lafaz

Tahniah diucapkan buat pelakon Raysha Rizrose yang sah bergelar isteri pelumpa kereta Formula 2, Nabil Jeffri dengan sekali lafaz sebentar tadi.

Memetik Media Hiburan, pasangan itu dinikahkan oleh bapa pengantin perempuan, Mohd Fariz Arshad, dengan disaksikan oleh Pendaftar Nikah Cerai Rujuk, Jabatan Agama Islam Wilayah Persekutuan (JAWI), Ustaz Muhammad Fairudz Saderi.

Pada majlis tersebut, pengantin lelaki menyerahkan mas kahwin RM2,222 bersama tujuh dulang hantaran dibalas jumlah yang sama.

Cantik menawan mengenakan busana putih rekaan Teh Firdaus, Rasya meluahkan rasa segala perancangan berjalan dengan lancar. Rasya juga berharap dengan melangkah ke fasa baru akan mematangkan dirinya dan juga suami.

“Saya dengan kerendahan hati amat terharu kerana sejak mengumumkan berita pertunangan, banyak mesej dan doa yang baik-baik dipanjangkan ramai. Saya doakan kebaikan sama berbalik kepada semua.

“Semoga permulaan fasa baharu membina masjid ini akan terus mematangkan saya dan suami, insya-Allah,” katanya.

Raysha sempat berkongsikan dia dan suami berkenalan pada tahun 2013 di laman Twitter ketika itu dia masih menuntut di sekolah menengah.

“Kami kenal dari tahun 2013 menerusi akaun Twitter. Ketika itu saya masih menuntut di sekolah menengah.

“Biasalah dalam tempoh sedekad itu, hubungan kami ada turun naik. Tapi pada akhirnya kami banyak bertolak-ansur. Kepercayaan dan komunikasi menjadi teras kepada hubungan kami,”katanya.


Maryam Kecewa Jenama Terkenal Suruh Buka Tudung Untuk Photoshoot

Sejak bulan lalu, perkongsian personaliti media sosial iaitu Maryam You Narae menjadi perhatian apabila tampil berhijab sekaligus menjadi perhatian ramai yang mendoakan agar terus istiqamah untuk terus bertudung.

Terbaru, Maryam mendedahkan dia menolak tawaran untuk photoshoot berikutan diminta untuk membuka tudung. Malah, lebih mengejutkan Maryam berkata dia juga diminta untuk menipu.

BACA: “Tak Rasa Panas Bila Saya Ikhlas Pakai Tudung Bukan Terpaksa” – Maryam

“Maryam reject buka tudung untuk photoshoot sebab diorang cakap kalau orang tanya cakap saja photoshoot tu buat sebelum saya pakai tudung. Allahuakbar saya tak sanggup lah buat macam tu so saya reject terus,” tulisnya.

Menerusi perkongsian itu juga, Maryam berkata dia seakan tidak percaya jenama terkenal itu memintanya untuk berbuat demikian.

Tegasnya lagi, dia sesekali tidak akan membuka tudung meskipun diberi bayaran lumayan untuk photoshoot berkenaan.

Dalam pada itu, Maryam meluahkan rasa syukur Allah menguatkan hatinya serta mengatakan dia juga tidak selesa apabila pernah diminta untuk memakai hijab kerana duit.

“Tapi Alhamdulillah Allah kuatkan hati saya. Ada juga orang minta saya pakai tudung sebab duit, tapi saya rasa tak selesa kalau buat macam tu sebab duit.

“Kalau tak dapat pun tak ada rasa rugi walaupun sebesar kuman. Maryam doakan semoga tiada mualaf get this kind of situation,” tulisnya.


“Awak Beri Saya Bahagia, Tawa & Cinta” – Shila Amzah Titip Ucapan Istimewa Buat Ubai

Umum mengetahui, penyanyi Shila Amzah akhirnya mengakui sedang menjalin hubungan cinta dengan influencer terkenal, Ubai.

Baru-baru ini, perkongsian Shila di Insta Story menjadi perhatian ramai apabila menitipkan ucapan istimewa buat kekasihnya itu.

BACA: “Lepas Sha Cerai, Sha Nak Something Different..” – Tindik Hidung, Shila Amzah Jawab Soalan

Menurut Shila, dia menyifatkan Ubai seorang yang kuat serta memberi inspirasi buat dirinya. Ujarnya, meskipun Ubai berdepan banyak cabaran namun dia terus bangkit.

“Awak adalah seorang insan yang kuat, selalu membeir inspirasi dan rajin bekerja. Awak melalui banyak cabaran yang teruk namun awak kembali kuat dan masih berdiri.

“Awak juga bersedia mengharungi apa jua cabaran yang mungkin cukup bodoh yang akan mendatang. Ubai, awak sentiasa memberikan saya inspirasi dalam melakukan sesuatu perkara yang mungkin saya tak mahu buat,” katanya.

Dalam pada itu, Shiila mengakui hidupnya kini lebih bermakna selepas kehadiran kekasihnya itu yang membuatkannya ketawa ketika dia mahu menangis.

“Aawak ajar saya berjuang dengan apa yang saya percaya dan tidak pernah berputus asa. Awak buat saya rasa untuk ketawa ketika saya rasa mahu memangis.

“Awak juga telah membawakan saya rasa gembira, ketawa dan cinta. Saya mahu lakukan semua perkara bersama awak,” tulisnya.

Terdahulu, Shila meminta peminat mendoakan yang baik-baik terutama karier seninya. Ujarnya lagi, sekarang bukan masa sesuai bercerita soal kahwin.


Mahir Bahasa Isyarat, Alif Satar Dipuji Mesra Layan Peminat OKU

Baru-baru ini tular video dikongsikan seorang pengguna TikTok memaparkan pelakon dan penyanyi Alif Satar dilihat melayan peminat yang ingin bergambar dengannya.

Apa yang menjadi perhatian, Alif dilihat berbual mesra dengan peminatnya itu merupakan Orang Kurang Upaya (OKU) yang dipercayai bisu menggunakan bahasa isyarat.

Menerusi video itu, individu itu ingin bergambar bersama penyanyi tersebut. Alif kemudian bertanyakan nama lelaki itu sebelum dia mengejanya menggunakan bahasa isyarat.

Alif Satar is the true definition of Jack of All Trades! #alifsatar @alifsatar

Difahamkan, video tersebut dikongsikan oleh rakan Alif sendiri yang turut mengatakan sepanjang mereka berkawan dia tidak tahu bahawa Alif mahir dalam bahasa isyarat.

Perkongsian video itu mendapat pelbagai reaksi daripada netizen yang memuji penyanyi itu yang mahir menggunakan bahasa isyarat.

Dalam pada itu, ada netizen mengatakan ibu Alif merupakan seorang guru pendidikan khas di sekolah dan keluarga penyanyi itu sememangnya mahir menggunakan bahasa isyarat. Malah, ada yang mengatakan selebriti seperti ini sepatutnya dijadikan contoh buat anak muda.


Reen Rahim Sanggup Tangguh Hamil Demi Lumba Kereta

Pelakon Reen Rahim berkata dia sanggup menangguh perancangan memiliki cahaya amta demi menyertai program perlumbaan kereta.

Memetik Kosmo, Reen berkata dia sudah lama menyimpan hasrat menyertai perlumbaan kereta selepas melihat rakan-rakan artis menyertai acara Toyota Gazoo Racing (TGR).

BACA: Sweetnya Reen Rahim & Suami Main Tumbuk-Tumbuk, Peluk-Peluk Tepi Kolam

“Doakan tahun hadapan saya akan anak kembar terus. Nampak gempak sebab bukan senang untuk dapat berlumba di sini. Lumba betul-betul bukan main-main sampai terdetik dalam hati seronok kalau dapat sertai,” katanya.

Menurut Reen lagi, dia menerima tawaran tersebut selepas tiga hari mendirikan rumah tangga serta mengakui pada awalnya ragu-ragu untuk membuat keputusan.

“Saya sudahlah kahwin lambat, kalau sertai memang susah untuk ada anak walaupun pihak Toyota tidak keluarkan syarat.

“Tapi kalau fikir logik, memang tidaklah saya akan mengandung sebab kena berlumba sehingga bulan Oktober. Jadi, saya ketepikan keinginan dan terus tolak tawaran tersebut,” katanya.

Dalam pada itu, Reen berkata dia diberi peluang selama beberapa hari untuk berfikir sama ada menerima atau menolak tawaran tersebut.

“Saya berdoa dalam hati kerana runsing sama ada tawaran ini adalah ujian atau rezeki dan ikutkan sahaja aturan Allah. Selang dua atau tiga hari, pihak mereka menghubungi saya untuk mengesahkan sama ada saya benar-benar mahu tolak tawaran.

“Saya minta masa selama dua ke tiga hari untuk berfikir dan berbincang dengan suami. Saya yakin ini rezeki yang Allah susun dan alhamdulillah tidak sangka dapat tawaran sebegini,” katanya.

Terdahulu, Reen mendirikan rumah tangga dengan ahli perniagaan, Ahmad Nur Hazim Zainal Abidin pada 24 Disember tahun lalu selepas berkenalan selama dua tahun.


Afdlin Shauki ‘Sorok’ Kekasih, Hormat Bekas Isteri

Hampir setahun bergelar duda, pelakon dan pengarah Datuk Afdlin Shauki mengakui sudah bertemu cinta baru. Bagaimanapun, Afdlin belum bersedia untuk berkongsikan perkara itu kepada umum.

Memetik Kosmo, Afdlin juga berkata dia memilih untuk mengunci mulut mengenai hubungan dengan kekasih kerana  menghormati bekas isteri, Datin Maria Christina Orow Abdullah.

BACA: Afdlin Shauki Kekok Sebut Bekas Isteri, Hati Belum Tertutup Untuk Kembali Rujuk

“Sebenarnya, saya masih tidak bersedia untuk bercakap apa-apa mengenai perkara ini (hubungan baharu). Pada saya, satu benda yang ingin ditekankan adalah saya masih menghormati bekas isteri,” katanya.

Dalam pada itu, Afdlin berkata dia dan bekas isteri masih berhubungan baik sebagai rakan dan tetap memberi nafkah kepada ibu kepada anak-anaknya itu.

“Bagi memastikan semua benda berada dalam keadaan baik-baik sahaja, kami masih berhubung sehingga sekarang. Saya tetap memberikan nafkah kepada anak-anak dan dia (bekas isteri) kerana kami merupakan kawan baik.

“Insya-Allah, suatu hari nanti saya tetap akan berkongsi mengenai status terkini saya. Sekarang saya tidak bersedia lagi,” katanya.

Selepas 25 tahun mendirikan rumah tanga, bekas isterinya iaitu Datin Maria Christina Orow Abdullah mendedahkan mereka sudah bercerai sejak April tahun lalu.Hasil perkahwinan mereka dikurniakan tiga cahaya mata, Mia Sara, Anaias dan Ileana Matin.


Bekas Tunang Anju Dedah Pernah Tidur Sebelah-Sebelah Tapi Tak Buat Apa-Apa

Nampaknya kemelut hubungan Zarina Anjoulie bersama bekas tunangnya, Datuk Seri Khazrul Elzey masih tidak berkesudahan apabila satu demi satu pendedahan dibuat kedua-dua pihak.

Malah, Zarina atau lebih dikenali sebagai Anju sebelum ini seolah memerli bekas tunangnya itu serta memiliki kunci rumah Khazrul.

BACA: “Masa Sedap Pakcik Hilang Kopiah Tak Ingat Allah” – Zarina Anjoulie Perli Khazrul?

Terbaru, Khazrul menjelaskan dia tidak mengambil kesempatan meskipun pelakon itu mempunyai kunci rumahnya namun mengakui tidak suka Anju kerap datang ke rumahnya.

@Zarina anjoulie entahhh siapa yang salah ku tak tahu? #fyp #viral #anj #zarinaanjoulie #fyp? #viraltiktok

Menerusi video dikongsikan pengguna TikTok, Khazrul berkata dia bukan lelaki yang akan mengambil kesempatan apatah lagi dia mempunyai anak perempuan tinggal bersamanya.

“I ni bukan jenis lelaki mengambil kesempatan untuk memuaskan nafsu. I ada anak perempuan, kalau buat benda-benda tak elok dalam rumah.. ya Allah mana nak letak muka.

“Ada satu hari, pagi tu dia mengamuk sebab I takde dalam bilik.. I kat rumah tamu. Dia tanya tak sayang ke? Bukan I tak sayang You. I kena tidur luar. Hormat la.

“Sebab tu saya tak suka dia datang rumah saya. Saya tak nak benda-benda aneh (maksiat) tu berlaku. Kita masing-masing ada nafsu, kita kawal,” katanya.

Sementara itu, Khazrul jujur mengakui mereka pernah tidur bersebelahan meskipun belum berkahwin kerana pelakon itu yang nak sangat tidur disebelahnya namun tiada apa yang berlaku.

“Ni saya cerita jujur, ikhlas.. saya tak pernah menipu. Okay lah sebab nak sangat tidur, sebelah-sebelah walaupun tak kahwin. Jadi tidur la sebelah-sebelah, tapi tak buat apa-apa pun. Sampai la I tertidur.

“Nak sangat tidur sebelah. I pening lah! Kalau boleh jangan la datang, I pun tak minta dia datang. Bila dah jadi macam tu, waktu Subuh… I bangun, nampak bantal peluk dah jatuh bawah, I pun angkat letak sebelah dia,” katanya.


“Cepatnya, Baru Je Kahwin” – Nampak ‘Baby Bump’, Netizen Dakwa Nad Zainal Hamil?

Sebelum ini perkongsian pelakon Nad Zainal dan Ungku Ismail mengejutkan ramai apabila pasangan itu sah bergelar pasangan suami isteri pada 23 Januari lalu.

Baru-baru ini, Nad ada memuat naik video ulasan mengenai produk susu kambing ramai. Namun, apa yang lebih menjadi  perhatianbentuk fizikal aktres itu kelihatan seperti ‘baby bump.

BACA: Terima Mas Kahwin RM1,000, Nad Zainal Sah Bergelar Isteri Ungku Ismail

Melihatkan ‘baby bump’ tersebut, rata-rata netizen mengucapkan tahniah buat pelakon itu meskipun belum mengetahui mengenai kesahihan perkara itu.

Bagaimanapun, Nad membalas komen di Instagram menafikan bahawa dirinya hamil sebaliknya perutnya buncit selepas makan nasi.

Sementara itu, ada segelintir netizen memberikan pesanan supaya lebih berhati-hati sebelum meninggalkan sebarang komen kerana bimbang ianya boleh mengguris hati.


“Saya Dah Bersedia Bergelar Isteri” – Zara Zya

Pelakon Zara Zya mengakui sedang bahagia dengan seseorang bagaimanapun, Zara enggan berkongsi lebih lanjut mengenai perkara berkenaan.

Kata Zara lagi, dia akan berkongsikan tarikh apabila tiba hari bahagianya serta mengatakan yang pasti lelaki tersebut bukan milik orang.

“Adalah, Insya-Allah, tapi kalau ada tarikhnya, kita akan beritahu. Insya-Allah. Orang dalam industri atau bukan? No comment. Ini bahaya dan pastinya dia bukan milik orang,” katanya.

Memetik Astro Gempak, Zara tidak menafikan bakal menamatkan zaman bujangnya pada tahun ini serta meminta mendoakan yang baik-baik.

“Saya sekarang dah nak menginjak usia 40 tahun dan perkahwinan ini kita sendiri perlu tanya diri sama ada sudah bersedia atau tidak?

“Insya-Allah, saya sudah bersedia untuk bergelar isteri tahun ini. Doa-doakanlah,” katanya.

Semalam, hangat diperkatakan apabila tular gambar sarung cincin memaparkan pelakon itu sekaligus mencetuskan tanda tanya sama ada Zara kini bergelar tunangan orang.


Tular Gambar Sarung Cincin, Zara Zya Dah Bertunang Ke?

Tiada angin tiada ribut, tular gambar pelakon Zara Zya dilihat disarungkan cincin oleh seorang wanita ke jarinya.

Susulan gambar tular itu, sekaligus mencetuskan tanda tanya netizen sama ada pelakon itu kini bergelar tunangan orang.

Menerusi gambar tersebut, meskipun diambil dari jauh namun kelihatan jelas wajah Zara yang dilihat memakai pakaian serba putih.

Memetik Harian Metro, Zara bagaimanapun berkata akan berkongsikan apabila tiba masanya nanti serta meminta mendoakan yang baik-baik buat dirinya.

“Maaf buat masa ini saya tidak boleh berikan sebarang komen. Apabila tiba masanya nanti, pasti saya akan berkongsi kepada umum.

“Apa yang boleh saya katakan adalah doa yang baik-baik saja buat saya. Terima kasih semua,” katanya.


Bagi Cadangan Masuk GV10, Mas Idayu Tempelak Nabil Ahmad

Hangat diperkatakan mengenai segmen 3 Pagi ERA hari ini apabila pelawak dan penyampai radio, Nabil Ahmad mencandangkan penyanyi Mas Idayu untuk menyertai pertandingan nyanyian seperti Gegar Vaganza.

Menerusi video dikongsikan di TikTok Era, Mas Idayu yang hadir sebagai tetamu jemputan menyifatkan soalan ditanya Nabil itu adalah bodoh.

Nah, bukan @azadsyaziraroses je kena sound, @nabilzira pun kena jugak sebab dia ajak Mummy @masidayu1001 join Gegar Vaganza 10. Ni jawapan dari Mummy guys, mummy kata dia dah 30 tahun dalam industri dan konsisten jadi juri untuk show-show besar, takkan dia nak rendahkan martabat diri dia. ? #sharERA #3PAGIERA

Menurut Mas Idayu lagi, jika pelawaan itu dibuat pada 12 tahun lalu dia mungkin akan pertimbangkan untuk menyertai pertandingan nyanyian.

“Sepanjang 33 tahun dalam industri, awak (Nabil) nak suruh Mummy, sebenarnya dalam 12 tahun atau masa zaman-zaman ada program dengan Black dulu.

“Mummy rasa masih boleh sebelum betul-betul dilantik sebagai juri tetap. Bukan tak ada nama, ada.. tetapi Mummy rasa masih boleh masuk mana-mana pertandingan dan tak payah sebut, mana-mana program lain pun Mummy akan masuk,” katanya.

Dalam pada itu, Mas Idayu berkata jika artis tersebut sudah menjadi juri tetap atau sering dipanggil untuk menjadi juri tidak seharusnya merendahkan taraf mereka.

“Pada tahap ini, artis yang sudah menjadi juri tetap dan sentiasa dipanggil jadi juri dalam mana-mana program, jangan jatuhkan level kami,” katanya.


“I Pernah Kena Lempang Dengan Dia” – Individu Dedah Sikap Sebenar Bekas Tunang Anju?

Umum mengetahui, pelakon Zarina Anjoulie dan Datuk Seri Khazrul Elzey sudah pun terlerai selepas beberapa minggu mengikat tali pertunangan sebelum ini.

Bagaimanapun, kemelut antara Anju dengan bekas tunangnya itu masih tidak berkesudahan apabila masing-masing saling mengeluarkan kenyataan dan saling berbalah.

BACA: “Mak Dia Banyak Kali Halau Dia Keluar Rumah” – Bekas Tunang Anju Dedah Aib?

Terbaru, Anju mendedahkan luahan seorang individu yang mendakwa dirinya salah seorang mangsa bekas tunangnya itu.

Dakwa individu itu, Khazrul suka menabur duit kepada wanita walaupun tidak diminta, malah turut dipaksa untuk untuk menerima.

Malah, individu itu mendakwa Khazrul akan berubah sikap apabila wanita yang mempunyai hubungan dengannya tidak seperti yang dimahukan..

Menerusi mesej yang dihantar kepada Anju itu, individu tersebut turut bersyukur lelaki itu menunjukkan sikap ‘sebenar’ sebelum berkahwin dengan aktres berkenaan.


Bercuti Di London, Anak Kak KM Dipuji Cantik Seperti Bidadari

Jika anda mengikuti media sosial usahawan kontroversi, Liana Rosli atau lebih dikenali sebagai Kak KM, pasti tahu dia bersama keluarga kini sedang bercuti di London.

Menerusi perkongsian di TikTok, Kak KM tidak lokek memuat naik video sepanjang percutian mereka di sana bersama anak-anaknya.

BACA: Tak Peduli Kecaman Netizen, Kak KM Backup Pakaian Seksi Anak

Turut menjadi perhatian satu video dikongsikan Kak KM memaparkan anak sulungnya Nabila Razman. Menerusi video itu, Kak KM memuji kecantikan anak daranya itu.

“Inilah yang kita namakan bidadari dari syurga. Tengok anak mama, hensem (anak lelaki). Tengok anak mama, ‘wah, cantiknya’ (Nabila),” katanya.

Perkongsian Kak KM itu menxdapat pelbagai reaksi daripada netizen yang memuji kecantikan dan ketampanan kedua-dua anak Kak KM itu.

Bagaimanapun, ada yang terkejut dengan penggunaan ‘bidadari dari syurga’ oleh Kak KM selepas melihat penampilan anak sulungnya itu.


Kata Muzik Haram, Aksi Suami Fatin Afeefa Sedang Karaoke Dikecam

Kisah rumah tangga pelakon, Fatin Afeefa dan suaminya, Aliff Awang sememangnya menjadi perhatian di media sosial. Apa saja dikongsikan pasti akan diperkatakan ramai.

Sebelum ini, Aliff atau lebih dikenali sebagai Opai berkata dia tidak suka pergi ke konsert serta menyifatkan mendengar muzik adalah perkara haram serta mengatakan dia lebih gemar memasang zikir.

BACA: “Saya Tak Suka Pergi Konsert, Dengar Muzik Haram” – Opai

Terbaru, tular video di aplikasi TikTok yang dimuat naik oleh pengguna lain memaparkan Fatin sedang merakam gelagat suaminya sedang menyanyikan lagu Aku Yang Tersakiti nyanyian asal Judika di sebuah pusat karaoke.

Perkongsian video itu mendapat pelbagai reaksi daripada netizen yang mengatakan tindakan Opai itu tidak seiring dengan kenyataannya sehingga dikecam.

Tidak kurang juga, ada yang meninggalkan komen sindiran mengatakan adakah suami kepada Fatin Afeefa itu sedang berzikir.


“Mak Dia Banyak Kali Halau Dia Keluar Rumah” – Bekas Tunang Anju Dedah Aib?

Nampaknya kemelut hubungan Zarina Anjoulie bersama bekas tunangnya, Datuk Seri Khazrul Elzey masih tidak berkesudahan masing-masing saling mengeluarkan kenyataan dan saling berbalah.

Terbaru, menerusi perkongsian di TikTok, Khazrul mendakwa pelakon itu pernah dihalau keluar dari rumah beberapa kali serta melabel Zarina atau lebih mesra disapa Anju sebagai wanita toksik.

BACA: “Masa Sedap Pakcik Hilang Kopiah Tak Ingat Allah” – Zarina Anjoulie Perli Khazrul?

Dakwa Khazrul lagi, Anju pernah memukul kepala adiknya dengan telefon serta memaki anak tunggalnya dengan perkataan yang kurang baik.

“Tak payah lah acah suci walhal diri tu penuh kekotoran. Adik sendiri pun dia pukul kepala dengan handphone. Mak dia sendiri halau dia keluar dari rumah tu banyak kali dah sebab biadap can chemical women.

“Kalau anak sendiri dimaki hamun dengan perkataan babi dan sial dari mulut sendiri, manalah anak tu nak rapat dengan ibu. Hari-hari anak tu tidur dengan nenek sebab mak dia toxic! Banyak lagi kisahnya kalau nak cerita, kita buka sikit dulu. Nak sangat kan,” tulisnya.

Dalam perkongsian lain, Khazrul turut meluahkan rasa syukur pertunangan mereka berakhir di tengah jalan. Malah, Khazrul turut menitipkan pesanan supaya cermin diri sendiri terlebih dahulu sebelum membuka aib orang lain.

“Allah tunjuk awal dua minggu bertunang kemudian putus. Syukur.. Selisih malaikat 44 tak nak dah jumpa orang macam puaka ni mulut jahat hati kotor. Search google bersepah gambar bogel. Manusia tak ada adab! Cermin diri sendiri sebelum nak buka aib orang.. Jangan meroyan kuat sangat..,” tulisnya.


PU Riz Buka Pusat Rawatan Kecantikan Estetik

Dalam diam, nampaknya pendakwah bebas Haris Ismail atau lebih dikenali sebagai PU Riz melebarkan sayap dalam perniagaan kecantikan pula.

Memetik Media Hiburan, PU Riz bersama rakan perniagaannya Dr. Aizul Hafizi membuka pusat rawatan estetik diberi nama Airiz Aesthetic Center.

BACA: “Solat Berjemaah, Dia Punya Doa Sampai Lenguh Tangan” – Neelofa Kongsi Amalan PU Riz

Difahamkan, pusat kecantikan itu menggabungkan perubatan estetik dan tradisional Islam seperti rawatan akupuntur serta bekam.

Menurut PU Riz, dia sudah lama merancang untuk berkecimpung dalam perniagaan berasaskan rawatan kecantik sebelum berkahwin lagi.

“Perancangan sudah lama dibuat, sejak saya masih lagi belajar dan sebelum berkahwin tetapi ketika itu ada kekangan lain menyebabkan saya terpaksa tangguh. Alhamdulillah, sekarang baru ada masa untuk teruskan,” katanya.

PU Riz berkata Dr Aizul merupakan kawan lamanya dan pada awalnya dia sering membantu membuat ulasan pusat rawatan rakannya itu kemudian membuat keputusan untuk bersama-sama menjalankan perniagaan.

Dalam pada itu, PU Riz berkata Airiz Aesthetic Center menawarkan harga berpatutan dengan pakej yang ditawarkan iaitu sekitar RM200 hingga RM250 sebulan.

Dalam pada itu, Dr Aizul berkata dia turut menggalakkan kaum lelaki untuk turut mendapatkan rawatan serta mempunyai kakitangan lelaki.

“Kita ada beberapa staf lelaki sekiranya ada pelanggan lelaki yang ingin melakukan rawatan. Biasanya, kadar peratus pelanggan lelaki dan juga perempuan boleh dikatakan sama sahaja,” katanya.

Pusat rawatan Airiz Aesthetic Center yang terletak di Taman Nirwana, Ampang Jaya, Selangor telah mula beroperasi  pada Februari lalu.


Nabila Razali Mengaku Silap Pakai Baju Ketat Di AJL37

Pelakon dan penyanyi Nabila Razali dikecam susulan pakaiannya ketika menghadiri Anugerah Juara Lagu Ke-37 (AJL37) dikatakan ketat dan bertudung singkat.

Memetik mStar Online, Nabila memohon maaf serta mengakui kesilapannya itu datang daripada dirinya. Ujarnya lagi, dia akan lebih berhati-hati dari segi pemakaian di masa akan datang.

BACA: “Dah 2023, Tak perlulah Komen Yang Boleh Mengguris Hati Peserta” – Nabila Razali

“Bella mengaku salah Bella, sedih sebenarnya… Macam mana pun Bella tetap salah, Bella minta maaf kalau ada yang mungkin secara tidak langsung menguris hati sesiapa.

“Selepas ini Bella akan lebih berhati-hati untuk memilih busana yang Bella akan gayakan pada majlis-majlis yang Bella akan pergi,” katanya.

Dalam pada itu, Bella berkata sebagai seorang anak seni dia sudah bersedia dengan segala kritikan serta perkara itu menjadikan dirinya terus kuat.

“Bella percaya dengan adanya tulang belakang yang kuat, peminat, keluarga, kawan dan rakan media itu yang membuatkan kita kuat.

“Sekali kita masuk ke dalam industri, kita dah jadi sebagai seorang public figure… kita kena bersedia dari apa segala kemungkinan,” katanya.


Tak Lari Lepas Langgar Kereta, Fasha Sandha Jumpa Rider Untuk Belanja Makan

Baru-baru ini, tular di aplikasi TikTok apabila seorang rider penghantar makanan telah melanggar kereta seorang pengguna jalan raya.

Namun, apa yang menjadi perhatian ramai tindakan jujur rider tersebut yang tidak lari malah berniat mahu membayar ganti rugi dipuji.

Tindakan jujur pemuda itu turut mendapat perhatian yang Fasha Sandha tersentuh dengan sikap pemuda tersebut dan berniat mahu bertemu serta memberikan hadiah.

Menerusi perkongsian terbaru, Fasha memaklumkan dapat berjumpa dengan pemuda bernama Shahril Bin Zakaria serta menjemput untuk makan bersama.

Malah, Fasha berharap semoga kita semua dapat  mengambil teladan daripada kisah rider tersebut serta mendoakan pemuda itu berjaya di masa hadapan.

Malah, Fasha turut berkongsikan tidak menyangka Adinda Bongsu YDP Agong, Tengku Dato’ Hajjah Shahariah Binti Al-Marhum Sultan Haji Ahmad Shah Al-Musta’in Billah sudi mengirimkan makanan buat mereka.

Terdahulu, rata-rata netizen terharu dengan sikap rider tersebut yang sanggup menunggu dan memohon maaf diatas kesalahan yang dilakukan.

Malah, ramai memuji sikap pemandu kereta yang dilanggar itu yang beradab serta turut bertolak ansur tanpa mencetuskan sebarang pergaduhan.


Watie Hantar Ibu Shuib Tunai Umrah

Ibu kepada usahawan dan pelawak Shuib Sepahtu iaitu Salamiah Jalani berangkat ke Tanah Suci Mekah bagi menunaikan ibadah Umrah pada Ahad lalu.

Menerusi perkongsian di Instagram, Salamiah turut memuat naik beberapa keping gambar bersama cucu dan juga kekasih Shuib, Watie Hanafiah.

Foto dikongsikan bersama Watie itu ternyata menjadi perhatian ramai yang dilihat cantik memakai serba hitam sambil mendukung Ayash.

Sementara itu, Watie turut meninggalkan komen pada perkongsian itu mendoakan urusan ibu kepada Shuib dipermudahkan serta memanggil dengan gelaran mama.

“Semoga dipermudahkan segala urusan mama dan mendapat umrah yang mabrur ma,” tulisnya.

Difahamkan, Shuib tidak dapat mengiringi ibunya ke lapangan terbang kerana terlibat dalam sebuah acara di luar kawasan.


Fatin Afeefa Rimas Sering Dirakam Ketika Keluar

Pelakon Fatin Afeefa Rimas Sering Dirakam Netizen Ketika Keluar meluahkan rasa rimas dengan sikap segelintir netizen yang suka merakam setiap gerak-gerinya tanpa kebenaran ketika dia keluar.

Memetik Xtra, menerusi video yang dimuat naik seorang pengguna TikTok, Fatin berkongsikan perkara itu ketika sesi live menyifatkan pihak yang berbuat demikian tidak beradab serta tiada rasa hormat.

Menurut Fatin, dia sedar pasti akan menjadi tumpuan ramai namun dia meminta agar mereka di luar sana turut menghormati privasinya yang mahu menjalani kehidupan seperti biasa.

“Gila korang ni, memang tak hormat orang. Orang zaman sekarang ni diorang (mereka) tak hormat orang tau. Kalau saya ni makan kat luar, diorang main rekod je.

“Lagi-lagi orang yang tak kenal, nampak lah dia rekod je lepastu post. Betul punya tak hormat orang. Macam saya, saya masih lagi ada sense of hormat.

“Anak saya cakap jangan post gambar dia, saya tak post. Tapi bila saya tak post korang cakap pula dah tak nampak gambar Arrian, dah tak sayanglah tu. Gila ke? saya hormatlah anak saya,” katanya.

Perkongsian video itu mendapat pelbagai reaksi daripada netizen yang bersetuju dengan luahan Fatin itu. Dalam pada itu, ramai yang memuji Fatin yang bersuara lembut meskipun marah.


“Walau Urusan Faraid Belum Selesai, Rumah Itu Tetap Hak Balu & Anak Sebabnya Allah Dah Bagitahu” – Peguam

Semalam menerusi satu temu bual, pelawak Ali Puteh mengatakan bahawa rumah milik arwah abangnya iaitu Abam Bocey adalah bukan miliknya dan keluarga mahupun milik kakak iparnya, Siti Norhidayah.

Susulan kenyataan Ali itu, seorang peguam syarie, Muhammad Syarafi tampil berkongsikan pandangan mengenai kemelut tersebut.

BACA: “Rumah Masih Dalam Urusan Faraid, Siapa Yang Nak Datang Tu Datanglah” – Ali Puteh

Menurut peguam itu, Ali perlu faham apabila abangnya meninggal dunia, orang yang paling berhak menguruskan harta tersebut adalah Hidayah dan anaknya.

“Ali kena faham, bila arwah abang meninggal dunia hari tu dan arwah ada isteri, anak lelaki, orang yang paling berhak untuk uruskan harta si mati ialah isteri dan anaknya.

“Cumanya dalam situasi ni, Ali pun tahu anak lelaki arwah abang masih dibawah umur. Mengikut undang² kita ada mesti lantik Pemegang Amanah untuk menguruskan harta bagi pihak si anak tu.

“Dalam situasi ini, Ali kena tahu pada kebiasaannya anak yang belum cukup umur untuk uruskan hartanya sendiri kita akan lantik ibunya sebagai pemegang amanah untuk uruskan harta bagi pihak anak tu sehingga mencapai usia yang membolehkannya urus hartanya sendiri,” tulisnya.

Katanya lagi, selagi urusan hal faraid belum sesuai keluarga lain perlu memberi laluan kepada balu si mati dan anaknya untuk tinggal di rumah berkenaan kerana bahagian mereka paling banyak

“Ali juga kena tahu, walaupun urusan faraid masih belum selesai, Ali kena bagi laluan kepada balu si mati dan anaknya untuk tinggal di rumah tu sehingga urusan faraid selesai.

“Sebab apa? Sebab mereka berdua waris yang paling banyak mendapat bahagian dalam harta si mati. Bahagian mak pula bagaimana? Ali jangan risau kerana bahagian mak tetap ada dalam harta arwah abang itu.

“Cumanya bahagian mak ini tidak banyak iaitu cuma 1/6 saja daripada baki harta yang tinggal itu. Bakinya semua akan pergi kepada anak lelaki arwah abang kerana anak lelaki ni dia akan menjadi penghalang kepada waris² selain dari:

1. Mak
2. Ayah
3. Suami
4. Isteri
5. Anak perempuan
6. Anak lelaki

“Untuk terima bahagian faraid si mati, Ali jangan buat susah macam ini. Kita faham sahaja dalam bahagian mak yang 1/6 itu ada bahagian Ali jugak tetapi bahagian itu sangat sedikit kalau nak dibandingkan dengan hak anak dan isteri si mati terima.

“Ibarat kata kalau rumah itu dinilaikan berjumlah RM1 juta, bahagian mak cuma kurang lebih RM166,000 sahaja dan bakinya semua ada lagi sekitar RM834,000 akan pergi kepada isteri dan anak si mati.

“Ini cuma contoh kiraan sahaja Ali. Nak tentukan nilaian terkini harga rumah tu kena guna khidmat penilai hartanah bertauliah. Jangan kita memandai pulak buat nilaian sendiri,” tulisnya.

Dalam pada itu, peguam tersebut turut memberi pesanan kepada Ali bahawa Hidayah serta anaknya tetap ada hak rumah tersebut meskipun urusan faraid belum selesai.

“Cuma nak pesan kat Ali, Walaupun urusan faraid masih belum selesai, rumah itu tetap ada hak si balu dan anak arwah abang untuk tinggal sehingga selesai urusan di mahkamah sebabnya Allah dah bagitahu dalam surah Al-Baqarah:

Maksudnya: Orang-orang yang meninggal dunia di antaramu dengan meninggalkan isteri-isteri (hendaklah para isteri itu) menangguhkan dirinya (ber’iddah) empat bulan sepuluh hari. (Al-Baqarah: 234).

Dalam menempuh bilangan ‘iddah serta berkabung bagi kematian suami, seseorang perempuan itu tidak boleh keluar dari rumahnya sepanjang tempoh ber’iddah tersebut melainkan darurat atau keperluan hajat.

Ini juga berdasarkan sabda Nabi SAW kepada Furay’ah binti Malik bin Sinan yang mana telah bertemu Nabi SAW bertanyakan adakah boleh bagi dirinya untuk pulang ke pangkuan ahli keluargnaya, Bani Khudrah kerana telah kematian suaminya. Lalu jawab Baginda SAW:

Maksudnya: Tetaplah kamu di rumahmu sehingga sampai apa yang telah ditetapkan. Riwayat Abu Daud (2300) & Al-Tirmizi (1204).

Sementara itu, peguam itu turut meluahkan rasa kasihan pada balu dan anaknya sehingga keluarga rumah tersebut sedangkan mereka ada hak untuk tinggal di rumah berkenaan.

“Ali baca tak hadis nabi ini? Kesian balu dan anaknya sampai nak kena keluar dari rumah arwah sedangkan mereka berhak untuk tinggal di situ. Berkenaan arahan ,mahkamah mengarahkan Ali untuk bayar RM60,000 itu kes lain dan Ali kena selesaikan segera sebab perintah dah keluar.

“Jangan tangguh-tangguh takut nanti kena contempt of court pulak. Senang cerita macam ini Ali. Kita semua faham sahaja Ali nak uruskan bahagian mak dalam harta yang ditinggalkan arwah abang itu.

“Cumanya dalam situasi macam ini ada baiknya Ali cuba kendurkan sikit ego tu dan harmonikan kembali silaturahim yang dah keruh disebabkan isu perebutan harta ni.

“Nak cerita bab harta ni Ali, kalau bagi setinggi gunung everest pun takkan pernah puas manusia ini. Tapi silaturahim ni kalau kita jaga dengan baik InsyaAllah akan membawa kita sampai ke syurga.

“Tak perlu panjang bicara sangat. Jumpa semula kak ipar tu minta maaf kemudian mulakan semula secara muafakat untuk selesaikan pembahagian faraid si mati,selesai masalah,” tulisnya.


Jualan Terbesar airasia Super App Dah Mula Geng, Jimat Giler!

Perhatian gais! Jualan terbesar bulan ini, airasia Super App kini kembali lagi dengan pelbagai tawaran hebat dan ganjaran yang sangat berbaloi!

Anda bakal dapat 7 hari bermula 20 hingga 26 Februari, Super Tawaran untuk dinikmati semasa Super App Super Sale ini! OMG, jangan terlepas!

Bermula dari penerbangan, hingga lah ke tawaran hotel yang luar biasa, kami pasti anda mesti tak senang duduk kalau hanya melihat jer. Eh bukan tu jer gais, diskaun 50% untuk bebas cukai/barang niaga pun ada dan banyak lagi!

Memang love teruk weh. Inilah keistimewaan yang bakal anda terima sekiranya anda tidak berhenti menggunakan airasia Super App. Segala kemungkinan ada di sini!

Mesti anda dah excited nak tengok apa lagi tawaran yang ada kan? Mari kita lihat sekarang!

1. Diskaun sehingga 50% seluruh stor untuk barisan perniagaan seperti syarikat penerbangan lain, Hotel, Shop, Transport, Food, Ride, dan Rewards.

2. Peak Day untuk barisan perniagaan yang terlibat (Diskaun tertinggi daripada mana-mana jenis perniagaan terlibat mengikut hari yang dipilih)

3. Dapatkan 8x mata ganjaran airasia untuk semua pembelian pada semua transaksi Super App. Pengguna pun boleh tebus 50 airasia poin = RM1 (biasanya 125 poin = RM1)

4. Beli & Menang – Beli lebih banyak, dapatkan penyertaan dan berpeluang memenangi perjalanan Busan untuk dua orang!

Okay kalau anda nak tahu lebih lanjut tentang promosi melalui airasia Super App, anda tengok ni:

Promosi flat (20 – 26 Feb 2023)
– DISKAUN Sehingga 10% mana-mana syarikat penerbangan dengan kod [SUPERSALE]
– DISKAUN 50% untuk semua hotel [SUPERSALE]
– Bebas cukai & lebih banyak barangan untuk DISKAUN sehingga 50%.
– DISKAUN RM5 perjalanan pertama anda dengan kod [NEW2RIDE]
– DISKAUN RM8 Penghantaran Makanan Antara Bandar
– Dapatkan 8x mata airasia apabila anda menempah bas, kereta api dan feri

Tawaran Hari Kemuncak/ Flash
– (20 – 21 Feb) Tawaran kilat hotel dari RM99/malam hanya di MoMo’s Kuala Lumpur dan WOLO Kuala Lumpur
– (22 – 23 Feb) DISKAUN Sehingga 30% mana-mana syarikat penerbangan dengan kod tersebut [SUPER30]
– (24 – 25 Feb)Bebas cukai & lebih banyak barangan sehingga 70% OFF

Haa…kalau anda tak nak terlepas diskaun dan tawaran best, muat turun Airasia Super App ini. Selain dapat mudahkan hidup anda, anda juga boleh berjimat lebih banyak serta boleh dapatkan tawaran terbaik atas hotel, pengangkutan, makanan, e-hailing dan membeli-belah atas talian seperti yang kami sebutkan di atas tadi, amacam? On tak on?

Nak tengok promosi lain, boleh KLIK LINK ini. Info lanjut DISINI.


Rindu Puteri Sarah? Syamsul Yusof ‘Throwback’ Video Cuti Bersama

Kemelut rumah tangga Puteri Sarah dan suaminya Syamsul Yusof masih menjadi bualan apatah lagi 7 Mac depan merupakan hari sebutan kes perceraian yang telah difailkan aktres itu.

Terbaru, Syamsul dilihat ada memuat naik video throwback kenangan sewaktu bercuti di Jepun bersama isterinya serta anak mereka, Syaikhul ketika itu masih kecil.

BACA: Puteri Sarah Tunjuk Reaksi ‘Jengkel’ Andai Dapat Tahu Suami Masih Rindukannya

Menerusi video itu, turut ditulis kapsyen berbunyi, ‘The most beautiful memories’. Kelihatan Syamsul dilihat gembira di meja makan di sebuah restoran.

Video berkenaan seolah memberi bayangan Syamsul sedang rindukan isteri pertama serta kenangan mereka bersama.

Malah, lagu Aku Masih Sayang dari kumpulan popular Indonesia ST12 turut menjadi muzik latar video tersebut. Bagaimanapun, Syamsul bertindak menutup ruangan komen video berkenaan daripada umum.


Zarina Anjoulie Sedih Dituduh Kaki Kikis, Terpaksa Tanggung Hutang Pagar

Pelakon Zarina Anjoulie meluahkan rasa tertekan apabila terpaksa menanggung hutang hadiah pagar rumah bernilai RM100,000 daripada bekas tunangnya, Datuk Seri Khazrul Elzey selepas hubungan mereka putus.

Menerusi video dimuat naik di Facebook Anju & Zoey, aktres itu berkata dia terpaksa menanggung baki hutang untuk membuat pagar berkenaan selepas bekas tunangnya didakwa hanya membayar RM30,000.

BACA: “Kalau You Nak Aibkan I Silakan” – Khazrul Sikit Pun Tak Takut Dengan Zarina Anjoulie

Kata Zarina atau lebih mesra disapa Anju berkata dia tidak mahukan pagar tersebut namun dia terpaksa menanggung beban hutang. Malah, Anju turut berkongsikan perbualannya bersama kontraktor pagar yang membuat pagar rumahnya itu.

Dalam pada itu, Anju turut sedih apabila dituduh kaki kikis sedangkan pagar tersebut adalah hadiah daripada bekas tunangnya serta meminta netizen berhenti menuduhnya. Ujarnya lagi, dia mahu move  on daripada situasi tersebut

Terdahulu, hubungan Khazrul dan Anju dikatakan terlerai selepas dua minggu mengikat tali pertunangan. Malah, Khazrul berkata dia bukanlah lelaki yang terbaik buat Anju serta memilih untuk terus bersahabat baik.


“Masa Sedap Pakcik Hilang Kopiah Tak Ingat Allah” – Zarina Anjoulie Perli Khazrul?

Nampaknya kemelut hubungan Zarina Anjoulie bersama bekas tunangnya, Datuk Seri Khazrul Elzey masih tidak berkesudahan lagi lebih-lebih lagi melibatkan hal pagar rumah.

Bagaimanapun, Zarina atau lebih mesra disapa Anju menjelaskan dia tidak pernah meminta untuk membuatkan pagar di rumahnya.

BACA: Bekas Tunang Akui Masih Sayang, Zarina Anjoulie Kantoi Tersipu Malu

Menerusi perkongsian di Insta Story, Anju turut meluahkan rasa kesal bekas tunangnya ‘memekak’ mengenai isu pagar rumah sedangkan dirinya yang dipaksa yang akhirnya dia perlu menanggung hutang selepas mereka putus.

Sementara itu, Anju juga dilihat memuat naik kenyataan dipercayai memerli bekas tunangnya itu. Malah, Anju mendedahkan posting sebelum ini dimuat naik kononnya ada membelikan rumah untuknya hanya konten semata-mata.


Aliff Aziz, Sophia AlBarakbah Didakwa ‘Dingin’, Tak Bercakap Di Lokasi?

Pengarah Osman Ali tidak mengetahui situasi di lokasi penggambaran drama Ku Akad Kau Dengan Bismillah melibatkan dua pelakon utama, Aliff Aziz dan Sophia Albarakbah yang dikatakan ‘dingin’ dan tidak lagi berkomunikasi.

Memetik Harian Metro, menurut sumber keduanya bekerja secara profesional demi menyiapkan baki penggambaran yang belum selesai, namun tidak lagi berkomunikasi dengan mesra seperti sebelum ini.

“Saya tiada di lokasi di Langkawi. Balik kampung sekejap. Pengarah bersama urus di sana. Saya tak tahu sebab berehat sekarang,” katanya.

Sementara itu, ditanya mengenai sambutan drama selepas  kontroversi berkenaan, Osman berkata ianya mendapat sambutan baik daripada penonton.

“Setakat ini, sambutan baik. Respon (maklum balas) dalam media sosial pun Alhamdulillah. Cuma, saya belum dapat rating dari TV3. Mungkin ada penonton menyokong dan ada pula sebaliknya. Masing-masing berhak untuk memilih.

“Apapun, saya yakin peminat Sophia dan Aliff tetap setia memberi sokongan dan menonton drama dengan tolak ke tepi sebarang isu,” katanya.

Terdahulu, hangat diperkatakan apabila Bella mendedahkan ada pelakon wanita mengakui tersuka dengan suaminya malah wanita itu menghubungi Aliff berkali-kali.


Intan Najuwa Bertunang Lagi? Bakal Suami Berstatus Datuk

Tiada angin tiada ribut, dalam diam pelakon Intan Najuwa dikatakan sudah bertunang dengan seorang lelaki bergelar Datuk.

Memetik mStar Online, sumber memberitahu majlis pertunangan mereka diadakan di kediaman keluarga Intan di Johor Bahru secara tertutup dan pasangan itu bakal bernikah pada tahun ini.

BACA: Berjanggut, Berhijab, Berniqab Tak Semestinya Dijanjikan Syurga – Intan Najuwa

Kata sumber lagi, lelaki tersebut turut mengikuti rombongan aktres berkenaan ketika menunaikan ibadah umrah pada Januari lalu.

“Tidak lama lagi mereka bakal mendirikan rumah tangga. Tunang barunya ada pangkat Datuk. Majlis bertunang baru ini diadakan secara tertutup,” kata sumber.

Terdahulu, Intan pernah bertunang dengan ahli perniagaan, Razrul Anwar Rusli pada Ogos 2019 namun hubungan merkea putus.

Sementara itu, pihak mStar cuba untuk menghubungi aktres berkenaan untuk mendapat pengesahan mengenai perkara itu namun tiada jawapan balas.


Kes Gaduh Tarik Rambut Selesai, Fyna Jebat & Madu ‘Berdamai’

Kemelut antara dua isteri bekas jurulatih bola sepak kebangsaan, Datuk Zainal Abidin Hassan iaitu penyanyi Fyna Jebat dan madunya, Datin Zalina Zaini akhirnya selesai apabila menyelesaikan secara baik.

Memetik Kosmo, Ketua Polis Daerah Shah Alam, Asisten Komisioner Mohd. Iqbal Ibrahim memaklumkan isteri pertama  Zainal Abidin telah menarik semula laporan yang dilakukannya pada dua minggu yang lalu.

“Mereka sudah tarik report (laporan). Wife (isteri) telah tarik report dua minggu lalu. Jadi kita telah rujuk kertas siasatan (kepada pihak pendakwaan).

“Kalau ikut tempoh hari, kita kena bagi bon tetapi mereka telah tarik report dan masing-masing selesai secara baik. Jadi, kes selesai dengan diklasifikasikan sebagai NFA,” katanya.

Terdahulu, hangat diperkatakan apabila Fyna didakwa terlibat dengan pergaduhan dengan madunya itu di sebuah restoran terletak di Shah Alam.

Pihak polis mengesahkan berlaku pergaduhan kecil dan kedua-dua pihak telah membuat laporan polis. Hasil siasatan, suspek (isteri pertama) berasa tersindir dengan kenyataan pengadu dalam program Famili Duo.


Puteri Sarah Tunjuk Reaksi ‘Jengkel’ Andai Dapat Tahu Suami Masih Rindukannya

Kemelut rumah tangga Puteri Sarah dan suaminya Syamsul Yusof masih menjadi bualan apatah lagi 7 Mac depan merupakan hari sebutan kes perceraian yang telah difailkan aktres itu.

Baru-baru ini, Puteri Sarah dillihat ada memuat naik video di aplikasi TikTok mencuba permainan berbentuk ‘tekaan’ sama ada si ‘dia’ rindukannya atau tidak.

BACA: Syamsul Yusof Dipersoal Biarkan Dua Isteri ‘Berperang’, Ini Jawapan Pedas Puteri Sarah

Apa yang menjadi perhatian, pada awalnya wajah Puteri Sarah dilihat tersenyum namun reaksi wajahnya bertukar sebaik membaca jawapan yang keluar.

“Kadangkala dia rindu dan memikirkan kamu ketika keseorangan,” tulis jawapan itu.

Bukan itu sahaja, kapsyen yang ditulis olehPuteri Sarah turut menjadi perhatian ramai berbunyi, ”Minta simpang tak nak,” tulisnya.

Perkongsian Puteri Sarah itu mendapat pelbagai reaksi daripada netizen yang terhibur dengan reaksi muka pelakon itu apabila jawapan tersebut muncul.

Malah, rata-rata netizen mendoakan agar Puteri Sarah dan anak-anak bahagia selalu dan mengatakan pelakon itu berhak bersama yang lebih baik.


Dolla Teringin Nak Buat Persembahan Di Kelantan

Penampilan ahli kumpulan wanita, Dolla sering kali dikecam netizen apabila dilihat tampil agak keterlaluan dan ada yang mengatakan hanya menjual imej seksi semata-mata berbanding bakat.

Memetik Kosmo, Dolla mengimpikan untuk membuat  persembahan pentas di semua negeri di Malaysia termasuk destinasi yang terkenal dengan jolokan Negeri Serambi Mekah iaitu negeri Kelantan.

Meskipun ada pihak menyifatkan mereka memberikan pengaruh tidak baik kerana penampilan seksi, Dolla berkata mereka hanya ingin berkarya dan memberi mesej positif kepada orang ramai.

“Sejujurnya, untuk persembahan pentas, kami hanya ikut label punya perancangan. Kalau diberi peluang, kami akan beri persembahan yang terbaik,” kata salah seorang ahli kumpulan, Syasya.

Menurut salah seorang ahli kumpulan itu iaitu Sabronzo yang berasal dari negeri tersebut berkata dia sudah beberapa kali bercuti di negeri patuh syariah itu.

“Rasanya kita pernah ke Kelantan sebelum ini. Namun atas urusan bercuti (bukan buat persembahan pentas). Saya asal dari kelantan,” kata Sabronzo.

Dalam pada itu, Dolla berkata mereka menyedari budaya, pemikiran atau undang-undang di beberapa tempat atau individu dan tidak pernah terfikir untuk menjolok sarang tebuan serta menghormati keputusan pihak lain.

“Kami faham dan hormat semua orang punya pendapat atau nilai kehidupan. Mereka punya pandangan dalam beberapa perkara (berkaitan agama).Kami takkan cuba nak paksa pandangan kami dalam diri sebilangan orang. Hormat keputusan orang.

“Kami juga berpendapat, kita semua perlu hormat gaya hidup masing-masing sebagai rakyat yang baik. Kalau suka, teruskan tengok dan sokong dan kalau sebaliknya, toleh tempat lain.

“Bagaimanapun, satu fakta yang tak boleh dinafikan adalah Malaysia sebuah negara yang penduduknya berbilang kaum. Dolla sendiri, kami ada Melayu dan Cina namun masih boleh berdiri teguh sebagai satu kumpulan sebab itulah istimewanya negara ini,” kata Dolla.


“Kalau Saya Hamil Sekali Pun, Bila Dah Nampak Perut Besar, Maksudnya InsyaAllah” – Neelofa

Baru-baru ini timbul spekulasi selebriti popular Neelofa didakwa sedang hamil anak kedua apabila netizen mengatakan seolah nampak baby bump.

Memetik Media Hiburan, Neelofa berkata dia lebih senang mengambil pendekatan berdiam diri serta  membiarkan perubahan fizikal pada dirinya untuk menjawab persoalan mengenai kehamilannya.

BACA: Pegang Perut Nampak Baby Bump, Netizen Sahkan Neelofa Hamil Anak Kedua?

“Perkara yang belum pasti, bagi saya tak perlu hebahkan lagi. Sama la macam perkahwinan dan kelahiran. Kita layan apa saja komen orang dan hargainya.

“Kalau saya hamil sekali pun, bila dah nampak perut besar tu, maksudnya Insya-Allah (hamil). Tapi ‘just go with the flow’ (hanya ikut arus). Kalau hamil anak kedua, ketiga atau seterusnya ini juga pendirian saya,” katanya.

Sementara itu, suami kepada Neelofa iaitu pendakwah bebas PU Riz meminta orang ramai supaya mendoakan yang terbaik.

“Doa yang baik-baik, kalau sesiapa yang pernah dengar jawapan sebelum ini, dia faham. Bukan nak menafikan atau mengesahkan. Sebab kita apa-apa pun, yang berlaku, kita minta yang terjadi itu yang terbaik,” katanya.

Terdahulu, tular video Neelofa dikhabarkan hamil anak kedua apabila netizen mengatakan selebriti popular itu dilihat memegang perut yang semakin membesar ketika sambutan ulang tahun kelahiran anaknya, Muhammad Bilal.


“Keadaan Badan Saya Sudah Rosak Sebenarnya” – DJ Lin

Penyampai radio Suria FM, DJ Lin mendedahkan sejak memenangi trofi Penyampai Radio Wanita Popular di Anugerah Bintang Popular BH pada 2016, dia kehilangan suara dan berdepan masalah kesihatan sehingga ke hari ini.

Memetik Harian Metro, susulan kesengsaraannya yang ditanggung, Lin atau nama sebenarnya Roslinda Abd Majid berkata dia terpaksa mencuba rawatan Islam selepas disarankan oleh keluarga dan rakan-rakan.

DJ Lin berkongsikan dia pernah sakit teruk pada 2021 sehingga dimasukkan ke Unit Rawatan Rapi (ICU) dan berada dalam keadaan koma.

“Saya pernah ke Singapura untuk bertemu seorang mufti bagi mengenal pasti penyakit yang saya alami. Sebelum bertemu dengan mufti berkenaan, saya sebenarnya sudah berjumpa dengan ramai perawat.

“Kesemua mereka memberikan gambaran orang yang sama, malah sewaktu sakit teruk sekitar 2021 sehingga dimasukkan ke Unit Rawatan Rapi (ICU) selama sembilan hari, saya mendapat bayangan orang yang sama seperti diberitahu perawat.

“Ketika itu keadaan saya memang sangat teruk, saya kepanasan dan merasa seperti disalai di atas api. Saya dalam keadaan koma sehinggakan keluarga dan rakan-rakan menganjurkan majlis bacaan Yasin kerana keadaan saya pada waktu itu seperti tiada harapan lagi untuk hidup.

“Alhamdulillah, mungkin semangat saya kuat untuk terus melawan menyebabkan saya masih mampu bertahan sehingga kini. Tetapi saya tahu insan berkenaan tidak akan berdiam diri dan saya percaya dia tidak senang sebaliknya akan terus lakukan sesuatu supaya hidup saya sengsara,” katanya.

Sementara itu, mufti dari Singapura itu memberitahu bahawa badannya sudah rosak dan akan sembuh jika dia meninggalkan dunia radio.

“Kata mufti itu, kalau ikutkan keadaan badan saya sudah rosak dan sebenarnya sudah tidak ada lagi di dunia ini. Tapi disebabkan belum ajal dan juga semangat saya yang kuat jadi saya masih bertahan kerana individu itu mahu lihat saya mati.

“Tapi katanya lagi, saya akan sembuh dan sihat jika saya tinggalkan bidang radio. Jika saya tidak percaya, dia kata cuba tinggalkan bidang itu dan cuba bidang lain kerana insan itu tidak akan senang duduk,” katanya.

Tidak takut mahupun tunduk dengan individu berkenaan, DJ Lin berkata dia akan terus bekerja serta menaikkan lagi nama Suria FM.

“Saya tidak akan sesekali tunduk atau takut, cuma saya perlu sentiasa bersedia. Apa yang saya perasan, setiap kali kajian untuk kedudukan stesen radio dilakukan awal tahun dan akhir tahun, mesti saya sakit dan berada di hospital.

“Bagaimanapun saya tidak akan serik, saya akan tetap terus bekerja dan menaikkan lagi nama Suria FM. Saya hanya akan meninggalkan Suria FM selepas saya berasa puas dan berjaya melonjakkan nama stesen radio kami,” katanya


“Rumah Masih Dalam Urusan Faraid, Siapa Yang Nak Datang Tu Datanglah” – Ali Puteh

Kemelut mengenai harta peninggalan Allahyarham Abam Bocey antara adiknya Ali Puteh serta kakak iparnya, Siti Norhidayah masih tiada kesudahan lagi.

Menerusi temu bual bersama Melodi, Ali tampil menjelaskan dia tiada masalah jika Hidayah datang tanpa membuat rakaman atau video.

BACA: Mahu Bayar RM60,000 Secara Ansuran, Peguam Belum Terima Apa-Apa Daripada Ali Puteh

Menurutnya, susulan video dibuat malah turut meminta untuk diviralkan dia dikecam teruk oleh netizen. Malah, Ali berkata tiada siapa melarang Hidayah mahupun keluarga untuk datang

“Pihak sana datang ke rumah, dakwa tak ada orang buka pintu, tak bagi masuk. Apa motif untuk kau berbuat begitu? Kau sebarkan video tu, siap minta viralkan video itu.

“Niat mereka datang ke rumah itu, wallahualam. Ada komen netizen kata dia datang untuk tengok rumah dia. Nak datang, datanglah tapi janganlah buat video kata kita tak buka pintu, tak bagi masuk. Kita tak pernah larang pun siapa-siapa yang nak datang ke situ,” katanya

Mengulas mengenai komen didakwa jiran bersuara serta mendakwa nampak Ali di rumah berkenaan, pelawak itu meminta individu berkenaan tampil memberikan bukti. Jelasnya rumah tersebut masih dalam urusan faraid dan sesiapa sahaja boleh datang ke rumah berkenaan.

“Ada juga terbaca komen itu. Kalau betul jiran yang kata nampak saya dan keluarga di situ, tampil ke depan. Tak payah panggil media, buat video dan jumpa saya di sini.

“Awak ingat fake akaun (FB) Tuhan tak nampak? Tuhan nampak. Kalau betul saya ada di situ, buktikan.”

“Kalau kata niat dia macam mana soalan itu tadi, datanglah. Kenapa nak halang? Nak kata itu rumah kita pun bukan, rumah engkau pun bukan, benda itu kan masih dalam urusan faraid. Siapa yang nak datang tu, datanglah.

“Tapi persoalannya, video awak itu menimbul persepsi pada orang lain yang mengatakan kita ini jahat,” katanya.

Ditanya adakah Hidayah datang untuk menuntut bayaran saman RM60,000, Ali berkata dia menyerahkan perkara itu kepada peguam serta enggan mengulas lanjut kerana perkara itu tidak boleh didedahkan kepada umum.

“Benda ini saya serahkan kepada peguam dan saya minta nasihat daripada peguam macam mana nak uruskan dan selesaikan. Tetapi perkara itu saya tak boleh dedahkan di sini.

“Tapi awak jangan risau, jawapannya senang.. saya akan bayar bergantung kepada kemampuan kita untuk bayar secara lumpsum atau secara ansuran. Maknanya tuntutan itu akan dibayar juga,” katanya.